Η Δημοκρατική Αριστερά στη Κρήτη: Χανιά :Πρόγραμμα επιμόρφωσης των παιδιών των Τσιγγάνων\nΧανιά :Πρόγραμμα επιμόρφωσης των παιδιών των Τσιγγάνων\n@Από τα Χανιώτικα Νέα, Φουντουλάκη Ελένη\nΚοντά στο σχολείο στοχεύει να φέρει τους μικρούς μαθητές Ρομά ευρωπαϊκό πρόγραμμα, που αναμένεται να υλοποιηθεί σε σχολεία του Νομού Χανίων.\nΠώς θα γίνει αυτό; Με την κατάλληλη εκπαίδευση των εκπαιδευτικών, οι οποίοι θα έρθουν σε επαφή με τα παιδιά των τσιγγάνων.\nΑλλωστε, το πρόγραμμα επιχειρεί να αλλάξει τα στερεότυπα και τις προκαταλήψεις στην εκπαιδευτική διαδικασία. Στόχοι του είναι:\nα) η καταπολέμηση του κοινωνικού αποκλεισμού και β) η σταδιακή κοινωνική ένταξη των μαθητών Ρομά μέσα από το σχολείο.\nΦορέας υλοποίησης για την Κρήτη είναι το Πανεπιστήμιο Ρεθύμνου.\nΣτο πλαίσιο αυτό χθες η συντονίστρια του προγράμματος, καθηγήτρια στο Παιδαγωγικό Τμήμα Δημοτικής Εκπαίδευσης του Πανεπιστημίου Κρήτης, κα Πέλλα Καλλογιαννάκη, συναντήθηκε με τον προϊστάμενο της Πρωτοβάθμιας Εκπαίδευσης Χανίων, κ. Ηλ. Ποντικάκη και τους σχολικούς συμβούλους προκειμένου να επιτευχθεί συντονισμός για τα επιμορφωτικά σεμινάρια των εκπαιδευτικών, τα οποία αναμένεται να αρχίσουν στις 10 Ιανουαρίου.\nΌπως ανέφερε στα 'Χ.Ν.' η καθηγήτρια στο Πανεπιστήμιο Κρήτης κα Πέλλα Καλλογιαννάκη: 'Επισκέφθηκα τα γραφεία των συμβούλων για να ενημερώσω για την έναρξη του προγράμματος που αφορά την ένταξη των παιδιών Ρομά στα σχολεία. Το πρόγραμμα βρίσκεται σε διαδικασία έναρξης, αναμένονται οι προκηρύξεις αλλά κάνουμε την προεργασία, επειδή είναι απαραίτητη για την υλοποίησή του. Είναι ένα πολύ δύσκολο εγχείρημα, το οποίο θα υλοποιηθεί -κυρίως- στους Νομούς Χανίων και Ηρακλείου'.\nΣύμφωνα με την ίδια στον Νομό Χανίων υπάρχουν περίπου 40 μαθητές Ρομά και 80 μαθητές στον Νομό Ηρακλείου.\n'Στην περιφέρεια συχνά η ένταξη των παιδιών των Ρομά στα σχολεία δημιουργεί πολλαπλά προβλήματα. Τα προβλήματα είναι αμοιβαία, κάποια προέρχονται από αυτούς και κάποια είναι από τις στάσεις των ίδιων των ανθρώπων που τους υποδέχονται. Στόχος μας είναι η βιωματική προσέγγιση μέσα από ένα πλαίσιο συνεργατών, ειδικών επιστημόνων που θα καθοδηγούν και θα παρέχουν ψυχολογική, γλωσσική, κοινωνικο-πολιτισμική υποστήριξη με επισκέψεις στους καταυλισμούς, συζητήσεις με τους Ρομά. Σκοπός μας είναι να τους πείσουμε για την αξία αυτού του εγχειρήματος: Να επιμείνουμε στην υποχρέωση που έχουν να στείλουν τα παιδιά τους στα σχολεία'.\nΗ κα Καλλογιαννάκη χαρακτήρισε το εγχείρημα ως μια πολύ δύσκολη διαδικασία καθώς όπως επεσήμανε: 'Η εμπειρία που είχαμε σε ανάλογες περιπτώσεις και κατά το παρελθόν ήταν πάρα πολύ δύσκολη, διότι ο πληθυσμός είναι ιδιαίτερος. Οι Ρομά ζούνε σε δύσκολες συνθήκες, αγωνίζονται για το μεροκάματο, αντιμετωπίζουν προβλήματα με δάνεια, κατοικίες, την ύδρευση λόγω των συνθηκών της ζωής... Ένα πακέτο δράσεων που θα γίνουν περιφερειακά -εκτός από το καθαρό εκπαιδευτικό πλαίσιο δράσης- περιλαμβάνει επαφή με κοινωνικούς λειτουργούς, ιατρικά - διαγνωστικά κέντρα κ.ά.\nΜε αυτόν τον τρόπο και οι ίδιοι οι Ρομά αντιλαμβάνονται ότι υπάρχει ένα ενδιαφέρον και αισθάνονται κάπως καλύτερα ως προς το επιχείρημά μας ότι το σχολείο χρειάζεται και δίνει ποιότητα ζωής'.\n'Στο σχολείο είναι ο κύριος άξονας της δράσης μας, που επικεντρώνεται στη μεταφορά, εγγραφή των μαθητών, τη συστηματική παρακολούθηση των μαθητών. Θέλουμε να εμπλέξουμε τα σχολεία, τα οποία παρακολουθούν -κυρίως- οι πληθυσμοί αυτοί και μέχρι στιγμής όλοι οι δάσκαλοι και οι σχολικοί σύμβουλοι στα Χανιά είναι πολύ θετικοί για να συνεισφέρουν στο πρόγραμμα. Θα υπάρξει βοηθητικό διδακτικό υλικό προς τους δασκάλους, που έχει ήδη παραχθεί από προηγούμενα προγράμματα, ενώ εργαστήρια θα δημιουργηθούν γι’ αυτόν τον σκοπό κ.ά.'.\nΟ προϊστάμενος Πρωτοβάθμιας Εκπαίδευσης Ν. Χανίων, κ. Ηλίας Ποντικάκης, ανέφερε ότι: 'Στον γενικότερο σχεδιασμό του Υπουργείου Παιδείας εντάσσεται και η υλοποίηση του προγράμματος ένταξης των παιδιών Ρομά στο εκπαιδευτικό σύστημα. Οι διαδικασίες είναι πολύπλοκες και αφορούν διάφορους τρόπους προσέγγισης των κοινωνικών αυτών ομάδων με απώτερο στόχο την ομαλή ένταξή τους στο κοινωνικό σύνολο. Είναι ένας πολύ φιλόδοξος στόχος, υπάρχουν δυσκολίες, κοινωνικά ταμπού, αναστολές. Θα γίνει, όμως, μια προσπάθεια μέσα στην πολυπολιτισμική κοινωνία που ζούμε. Το οφείλουμε στις επόμενες γενιές όσοι εκπαιδευτικοί παλεύουμε για μια κοινωνία ίσων ευκαιριών, ισονομίας και ισοπολιτείας'.\nΟ συντονιστής σχολικών συμβούλων Προσχολικής Αγωγής στα Χανιά, κ. Μανώλης Λεφάκης, τόνισε ότι 'το συγκεκριμένο πρόγραμμα έχει ήδη τα εχέγγυα να προσφέρει πολλά σε παιδιά Ρομά, διότι αποτελεί μια «ομπρέλα προστασίας» που καλύπτει όλο το πρόγραμμα με πολλές και ποικίλες δράσεις για μαθητές Ρομά από ψυχοπαιδαγωγική παρέμβαση μέχρι παροχή παιδαγωγικού υλικού. Ο ρόλος των συμβούλων θα είναι να αναλάβουν μέσα στα σχολεία ένα είδος διασχολικού και διαεκπαιδευτικού συντονισμού'.\n'Αυτό που λέμε ευαισθητοποίηση της κοινωνίας μπορεί να αποτελεί κατά κάποιο τρόπο άλλοθι δικό μας γι’ αυτά που δεν κάνουμε. Γι’ αυτό η δράση αυτή είναι σημαντική με την έννοια ότι ήδη παρεμβαίνουμε και από εκεί και πέρα είναι ζήτημα πνεύματος να ευαισθητοποιηθεί η κοινωνία και κάθε άνθρωπος χωριστά', υπογράμμισε ο κ. Λεφάκης.\n'Όλοι οι σχολικοί σύμβουλοι είμαστε διατεθειμένοι να βοηθήσουμε στη διεξαγωγή και ολοκλήρωση του προγράμματος, διότι πιστεύουμε ότι θα πιάσει τόπο και ότι τα χρήματα που θα διατεθούν πραγματικά θα βοηθήσουν. Η δράση αυτή δεν θα βοηθήσει μόνο τα παιδιά που προέρχονται από οικογένειες Ρομά αλλά και όλους εμάς τους εμπλεκομένους στην εκπαιδευτική διαδικασία, γονείς και παιδιά, να αλλάξουμε τα στερεότυπα και τις προκαταλήψεις μας μέσα από αυτό το πρόγραμμα', τόνισε η κα Πόπη Κασσωτάκη - Ψαρουδάκη, σχολική σύμβουλος Προσχολικής Αγωγής Ν. Χανίων.\nΣτο πλαίσιο της δράσης έχουν ενταχθεί ενέργειες που αφορούν στην κάλυψη των εκπαιδευτικών αναγκών των Ρομά, όπως: η υλοποίηση προγραμμάτων διαπολιτισμικής εκπαίδευσης, η εκπόνηση συμπληρωματικού εκπαιδευτικού υλικού για όλες τις εκπαιδευτικές βαθμίδες για την εκμάθηση της ελληνικής γλώσσας, η χρήση νέων τεχνολογιών, η ανάπτυξη επιμορφωτικού υλικού, η επιμόρφωση των εκπαιδευτικών, που ασχολούνται με αυτή την ομάδα καθώς και η ευαισθητοποίηση των γονέων.\nΤο πρόγραμμα αποτελεί μια οργανωμένη προσπάθεια της ελληνικής Πολιτείας να αναπτύξει πολιτικές που θα αντιμετωπίζουν, ταυτόχρονα, τις αλληλένδετες όψεις του κοινωνικού αποκλεισμού της συγκεκριμένης ομάδας. Το Ολοκληρωμένο Πρόγραμμα ανταποκρίνεται στους τομείς: στέγασης, εκπαίδευσης, υγείας - κοινωνικής πρόνοιας και κοινωνικής προστασίας, απασχόλησης, πολιτισμού και αθλητισμού.\nΑναρτήθηκε από Politis in action στις 9:56 π.μ.\nΕτικέτες ΔΙΚΑΙΩΜΑΤΑ, ΠΑΙΔΕΙΑ, ΧΑΝΙΑ\nΘερμό χειροκρότημα για την Όπερα «Suor Angelica» του Puccini από το κοινό στον Άγιο Πέτρο των Δομινικανών - Το θερμό χειροκρότημα του κοινού που γέμισε τον Άγιο Πέτρο των Δομινικανών και το Σάββατο 17 Φεβρουαρίου, αλλά και την Παρασκευή 16 Φεβρουαρίου στη γενι...\n16/2/2018 ΠΡΟΣΚΛΗΣΗ ΣΕ ΤΑΚΤΙΚΗ ΣΥΝΕΔΡΙΑΣΗ ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ -\n16/02/18, Πρόσκληση Επιτροπής Ποιότητας Ζωής 2 - Καλείστε να προσέλθετε στη δημόσια συνεδρίαση της Επιτροπής Ποιότητας Ζωής,που θα διεξαχθεί στην αίθουσα συνεδριάσεων του Δημοτικού Συμβουλίου στο Δημαρχ...\n15/2/2018, Στο Ηράκλειο ο Δήμαρχος Χανίων, Τ. Βάμβουκας -\nΣυνέντευξη του Δημήτρη Χατζησωκράτη στο ΑΠΕ: «Στόχος της κυβέρνησης είναι η δημιουργία σκιών για τους πολιτικούς αντιπάλους» - Συνέντευξη του Δημήτρη Χατζησωκράτη στο ΑΠΕ μέλους της Εκτελεστικής Επιτροπής της ΔΗΜΑΡ και του Κεντρικού Συμβουλίου της ΔΗΜΟΚΡΑΤΙΚΗΣ ΣΥΜΠΑΡΑΤΑΞΗΣ -Σ...\nΚαι τώρα ο δεξιός λαϊκισμός. Του Θόδωρου Μαργαρίτη - Την ώρα που γράφονται αυτές οι γραμμές είναι σε εξέλιξη οι διαπραγματεύσεις για το «Μακεδονικό». Δεν είναι βέβαιο ότι θα βρεθεί συμβιβαστική λύση. Ο αλυτ...


Καρανγκσάρι: Αναζήτηση ξενοδοχείων\nΔείτε ξενοδοχεία για Καρανγκσάρι στο χάρτη\nΚαρανγκσάρι: Εξερευνήστε την πόλη\nΗ Hotels.com μπορεί να σας βοηθήσει να βρείτε τα καλύτερα ξενοδοχεία σε Καρανγκσάρι. Για να σας βοηθήσουμε να βρείτε το τέλειο δωμάτιο, όταν κλείνετε ένα ξενοδοχείο σε Καρανγκσάρι, Ινδονησία, κάναμε εύκολη τη σύγκριση ξενοδοχείων για εσάς, καθώς τη σύγκριση των πιο δημοφιλών μας αλυσίδων ξενοδοχείων. Αυτή τη στιγμή, το πιο δημοφιλές ξενοδοχείο μας σε Καρανγκσάρι hotel είναι το Puri Lumbung Village, για το οποίο έχουν πραγματοποιηθεί 5 κρατήσεις την τελευταία ώρα. Όταν κλείνετε τη διαμονή σας με τη Hotels.com, μπορείτε επίσης να κερδίζετε δωρεάν διανυκτερεύσεις αν εγγραφείτε στο πρόγραμμα επιβράβευσης Hotels.com Rewards της Hotels.com. Η εγγραφή είναι δωρεάν και θα σας πάρει μόνο δύο λεπτά. Όταν έχετε πραγματοποιήσει διαμονή 10 ημερών, θα κερδίζετε 1 διανυκτέρευση δωρεάν*. Οπότε, ακόμα και ένα σαββατοκύριακο σε Καρανγκσάρι θα αποτελεί το πρώτο βήμα για τη δωρεάν διανυκτέρευση ξενοδοχείου σας. Γιατί να κλείσετε διαμονή σε Καρανγκσάρι μέσω της Hotels.com; Εμείς σας βοηθάμε να βρείτε το τέλειο δωμάτιο ξενοδοχείου για κάθε περίσταση και διαθέτουμε 1 ξενοδοχεία σε Καρανγκσάρι για την επιλογή σας. Συγκρίνετε ξενοδοχεία με τη γρήγορη και εύχρηστη λειτουργία αναζήτησης ξενοδοχείου μας και φιλτράρετε με βάση: - Τιμή - Τοποθεσία - Περιοχές σε Καρανγκσάρι - Αξιοθέατα σε Καρανγκσάρι - Ξενοδοχεία σε διαφορετικά μέρη (Ινδονησία) - 0 σχόλια από πελάτες της Hotels.com για διανυκτερεύσεις σε Καρανγκσάρι - Αριθμός αστέρων - Παροχές - Όνομα ξενοδοχείου και αλυσίδα ξενοδοχείου - Θέμα Για κάθε ξενοδοχείο προσφέρουμε: - Τιμές ξενοδοχείου που ενημερώνονται κάθε λεπτό - Διαθέσιμες ημερομηνίες - Λεπτομερείς πληροφορίες και φωτογραφίες - Λεπτομερείς χάρτες που δείχνουν την τοποθεσία των ξενοδοχείων, καθώς και τις κοντινότερες συγκοινωνίες και αξιοθέατα σε Καρανγκσάρι Όταν κλείνετε ένα από τα ξενοδοχεία μας με τη Hotels.com, στέλνουμε τα στοιχεία της κράτησής σας μέσω email και μηνύματος, μαζί με τα στοιχεία επικοινωνίας και οδηγίες για το πώς να φτάσετε στο ξενοδοχείο. Αν χρειάζεστε κάποια βοήθεια, απλώς καλέστε μας τηλεφωνικώς. Για να επωφεληθείτε πλήρως από τις υπηρεσίες μας, κατεβάστε την εφαρμογή της Hotels.com για κινητές συσκευές και tablet και εγγραφείτε στο ενημερωτικό δελτίο μας ή ακολουθήστε μας στο Facebook, Google+ ή Twitter, ώστε να βλέπετε τις πιο πρόσφατες προσφορές και εκπτώσεις ξενοδοχείων μας για Ελλάδα, αλλά και για όλο τον κόσμο στη Hotels.com.


Συγκίνηση και αισιοδοξία στον εορτασμό των Φώτων στο Τάρπον Σπρινγκς | Η ΚΑΘΗΜΕΡΙΝΗ\nO Αρχιεπίσκοπος Ελπιδοφόρος πλάι στον Κυριάκο Μητσοτάκη.\n8 Ιανουαρίου, 2020 08.01.2020 • 19:42\nΟποιος το έχει επισκεφθεί, ξέρει πως το Τάρπον Σπρινγκς είναι σαν να έχει ξεκολλήσει ένα κομμάτι από το Αιγαίο που πέρασε τη Μεσόγειο και τον Ατλαντικό, για να κολλήσει στη Φλόριντα. Η αίσθηση ότι βρίσκεσαι στην Ελλάδα είναι ισχυρότατη, η ελληνική συνείδηση του πληθυσμού παραμένει ακέραια, περισσότερο από ό,τι στους κατοίκους των αμερικανικών μητροπόλεων που συναντιούνται την Κυριακή στην εκκλησία και στις μεγάλες γιορτές. Το Τάρπον Σπρινγκς είναι σαν φυσαλίδα σε μια περιοχή με κυρίαρχο το λατινοαμερικανικό άρωμα, που κρατά τα δικά της ήθη και έθιμα, τους δικούς της ρυθμούς.\nΙσως η πιο τρυφερή φωτογραφία στη μέχρι τώρα θητεία του.\nΑπό θρησκευτικής άποψης, είναι το μέρος όπου οι εκάστοτε Αρχιεπίσκοποι Αμερικής αισθάνονται, ίσως, περισσότερο από οπουδήποτε αλλού, την αγάπη του ποιμνίου. Από τον Αθηναγόρα μέχρι τον Ιάκωβο και τον Δημήτριο, η υποδοχή γινόταν πάντα σε κλίμα μεγάλης συγκίνησης και θέρμης. Το 2006, χιλιάδες ομογενείς ταξίδεψαν από διάφορα μέρη των ΗΠΑ στο Τάρπον Σπρινγκς για να δουν τον Οικουμενικό Πατριάρχη να χοροστατεί στον αγιασμό των υδάτων, στα Φώτα. Το ίδιο συνέβη, βέβαια, και με τον Ελπιδοφόρο, που απολαμβάνει τεράστια δημοφιλία. Μετά την τελετή της ενθρόνισής του, το καλοκαίρι του 2019, πήγε στη Φλόριντα για τα πρώτα του Θεοφάνια ως επικεφαλής της Ορθόδοξης Εκκλησίας στις ΗΠΑ.\nΗ χαρά για τους κατοίκους ήταν διπλή, καθώς, έπειτα από 98 έτη, ο Κυριάκος Μητσοτάκης έγινε ο δεύτερος πρωθυπουργός που έδωσε το «παρών» στον εορτασμό. Προηγήθηκε ο Ελευθέριος Βενιζέλος, ο οποίος έδινε πάντοτε στη διασπορά την αξία που της αναλογούσε. Πάντως, ύστερα από πολλά χρόνια, κατά τα οποία ο ελληνισμός της Αμερικής πέρασε μεγάλη απογοήτευση με τη μητέρα Ελλάδα, λόγω της οικονομικής κρίσης, διαφαίνεται ξανά μια αισιοδοξία και μια υπερηφάνεια στους ομογενείς. Οχι μόνο γυρίσαμε σελίδα. Αλλάξαμε κεφάλαιο.\nΠαλιά καρτ ποστάλ με θέμα τον εορτασμό των Φώτων στη Φλόριντα.\nΗ ελληνική παρουσία στο Τάρπον Σπρινγκς ξεκίνησε στις αρχές του 20ού αιώνα. Ηδη από το 1890, η κωμόπολη είχε ψυχανεμιστεί ότι το μέλλον της θα συνδεόταν με τη σπογγαλιεία. Οι καλύτεροι βουτηχτάδες στον κόσμο ήταν οι Ελληνες. Ο Γιάννης Κόκκορης από το Λεωνίδιο ήταν εκείνος που έπαιξε καθοριστικό ρόλο στην ομαδική μετανάστευση. Πρώτα ήρθαν οι Υδραίοι και μετά οι Δωδεκανήσιοι, για να φτιάξουν μια πόλη δίπλα στο νερό, που έγινε η παγκόσμια πρωτεύουσα των σφουγγαριών. Ταυτόχρονα, έγινε και μια κοιτίδα της ομογένειας που ξεχώριζε από τις άλλες, χάρη στην πυκνότητα του ελληνικού στοιχείου αλλά και την εορτή των Θεοφανίων, που ταυτίστηκε με το Τάρπον Σπρινγκς και το Σπρινγκ Μπαγιού.\nΗ Ακαδημία Αθηνών βράβευσε το Εβραϊκό Μουσείο Ελλάδος για το έργο του\nΚαλωσορίζοντας το 2020 στο Κέντρο Πολιτισμού του Ιδρύματος Σταύρος Νιάρχος\nΗ πρέσβειρα της Βρετανίας, Κέιτ Σμιθ, μας στέλνει τις πρώτες ευχές του 2020\nΗ νέα γενιά φώναξε «παρών» στη διάλεξη του Κωνσταντίνου Δασκαλάκη\nΗ Axion Hellas, στην όγδοη αποστολή της, επιστρέφει σε Μεγανήσι, Κάλαμο και Καστό\nΗ Αθηναϊκή Λέσχη τίμησε τον ευεργέτη της, τον ευπατρίδη Ιάκωβο Τσούνη


Δημοσιεύθηκε την 14 Δεκεμβρίου 2017 14 Δεκεμβρίου 2017 από paraxenesmeres\nΣυνεχίζουμε τη δημοσίευση των διηγημάτων που διακρίθηκαν στον διαγωνισμό διηγήματος του eyelands το 2017 (με θέμα «Παράξενοι έρωτες») με Επιλογή για δημοσίευση στην ιστοσελίδα. Σειρά έχει το διήγημα της Φαίης Ιακωβίδου:\n// Σ’ ένα τριάρι στα Πατήσια//\nΚαθισμένη στην παλιά βελούδινη πολυθρόνα η Τάνια διορθώνει τα τελευταία και πιο κακογραμμένα γραπτά των ζωηρών μαθητών της. Ακόμη μία φριχτή σχολική χρονιά έφτασε στο τέλος της αλλά εκείνη, αντί να χαίρεται, έχει κατακλυστεί από απερίγραπτο άγχος. Πώς θα περάσει άλλο ένα βασανιστικό, θερμό και άδειο καλοκαίρι; Τι απίστευτη δικαιολογία πρέπει πάλι να εφεύρει το κουρασμένο της μυαλό για να πειστεί ότι δεν πρέπει να εγκαταλείψει το στενάχωρο διαμέρισμά της;\nΑπό τότε που έφυγε εκείνος, πριν ένα χρόνο σχεδόν, δεν έχει αλλάξει τίποτα στο σπίτι τους. Στο σπίτι που έζησαν μαζί τα τελευταία τριάντα σχεδόν χρόνια. Ακόμη υπάρχουν τασάκια σε κάθε τραπεζάκι του σαλονιού, παρόλο που εκείνη έχει πέντε χρόνια να καπνίσει. Δεν έχει βάψει καν τους τοίχους για να μη σβήσει η μπογιά τα ίχνη του καπνού του τσιγάρου που εκείνος κάπνιζε. Το γραφείο του, η μικρή βιβλιοθήκη με τα συγγράμματα, από τότε που φοιτούσαν μαζί στη Nομική, ακόμη και ο μεγάλος πίνακας που πήραν μαζί στο ταξίδι του μέλιτος στέκουν αγέρωχα στο σκοτεινό τριάρι που πήραν από αντιπαροχή οι γονείς της, όταν εκείνη ήταν μωρό ακόμη, για να την προικίσουν. Η ντουλάπα του καθαρίζεται ευλαβικά κάθε εβδομάδα έτοιμη να υποδεχτεί πίσω τα πουκάμισα και τα κοστούμια του. Μόνο ένα ξεβαμμένο μακό υπάρχει μέσα που το είχε χρησιμοποιήσει εκείνος κατά τη μετακόμισή του και που το ’βγαλε πριν φύγει γιατί είχε μουσκέψει από τον ιδρώτα του. Η Τάνια δεν το έπλυνε ποτέ.\nΈχει πάει μία το μεσημέρι και δεν έχει κατέβει καθόλου να δει τη μάνα της σήμερα. Από τότε που πήρε τη Λαρίσα να την προσέχει, έχει ξενοιάσει. Κατεβαίνει την κοινόχρηστη σκάλα και φτάνοντας στο ισόγειο όπου βρίσκεται το πατρικό της ακούει, πριν μπει μέσα, την τηλεόραση να παίζει δυνατά ένα ρώσικο πρόγραμμα. Ανοίγει ήσυχα τη πόρτα και βλέπει την κυρά-Καίτη ακίνητη και αποχαυνωμένη να κοιτάζει βαθειά μέσα στο χαζοκούτι.\n«Τι κάνει κυρία Τάνια;» ακούγεται η φωνή της Λαρίσα από την κουζίνα.\nΠώς να είναι, τα ίδια χάλια σκέφτεται από μέσα της, αλλά δεν το ομολογεί. Παίρνει ανόρεκτα το τάπερ που της δίνει η κοπέλα αλλά ξέρει ότι δεν θα το φάει.\n«Λαρίσα βράσει φασουλάκια» και της ανοίγει την εξώπορτα σαν να μην τη θέλει άλλο μέσα τα πόδια της. Η Τάνια ρωτάει πώς είναι η μητέρα της και αν χρειάζονται τίποτα ψώνια από το σούπερ μάρκετ. «Ούχι, Λαρίσα ψούνισε ούλα», και κάνει μία αδέξια κίνηση με το χέρι της που βρίσκει την Τάνια στο μπράτσο καθώς εκείνη βρίσκεται μεταξύ εντός κι εκτός σπιτιού.\nΑρχίζει ν’ ανεβαίνει τη σκάλα προς το διαμέρισμά της. Μόνο τρεις όροφοι τους χωρίζουν, αλλά κάθε φορά που τους ανεβαίνει θαρρείς ανεβαίνει το Σινά. Όταν περάσει εκείνο το μεγάλο πλατύσκαλο του πρώτου ορόφου κοιτάζει διακριτικά από το παράθυρο του φωταγωγού. Η οροφή του είναι ξεσκέπαστη και λίγες αχτίδες καταφέρνουν να φωτίσουν τις γλάστρες στο μπαλκόνι της κυρίας Αθανασοπούλου. Κάθε που τις αντικρίζει υπάρχει και μια καινούρια και πάντα είναι φρεσκοποτισμένες. Τα σκαλιά προς το δεύτερο πάτωμα είναι πιο στενά, απότομα και άβολα. Ο τοίχος που πιάνεται για να τ’ ανέβει έχει ξεφτίσει από την υγρασία. Τραβάει με τα δάχτυλά της τα κομμάτια της μπογιάς που περισσεύουν και τα ρίχνει κάτω. Το κοινόχρηστο φώς σβήνει και με τρία μόλις βήματα σκοντάφτει στα παπούτσια του κυρ-Θανάση, του θυρωρού, πριν βρει το διακόπτη. «Τι κακιά συνήθεια κι αυτή, ούτε μουσουλμάνοι να ήταν».\nΤο ανοιξιάτικο αεράκι δυνάμωσε και πήρε γρήγορα να τυλιχτεί στη φθαρμένη γκρι μεταξωτή ρόμπα της. Το σώμα της έχει μαζέψει, ώστε πλέον της είναι τουλάχιστο ένα νούμερο μεγαλύτερη. Τα δαντελένια μανίκια της καλύπτουν τα λιπόσαρκα δάχτυλά της και κάποια χρυσά κουμπιά έχουν προ πολλού χαθεί, αλλά δεν τα αντικαθιστά. Είναι το μοναδικό δώρο εκείνου που μπορεί να το φοράει, και το θέλει όπως εκείνος το διάλεξε και της το φόρεσε πρώτη φορά. Τότε το σώμα της ήταν νεανικό και σφριγηλό και τυλιγμένη στο μεταξωτό ύφασμα ένιωθε ατρόμητη. Ξαφνικά θέλει να κάνει ένα τσιγάρο. Βρίσκει μία καταχωνιασμένη ασημένια ταμπακιέρα στο συρτάρι του παλιού ξύλινου μπουφέ. Ξεφυσάει με ανακούφιση όταν βλέπει πως υπάρχουν δύο τσιγάρα. Τα κουτιά με τα σπίρτα είναι όλα άδεια. Κατευθύνεται στην κουζίνα για να βρει έναν αναπτήρα. Ανοίγει το δεύτερο συρτάρι αλλά εκείνο αντιστέκεται. Καθώς αυξάνει τη δύναμη της για να το ξανατραβήξει, το εμπόδιο πέφτει στο κάτω συρτάρι. Είναι ένας φθαρμένος κίτρινος φάκελος με φωτογραφίες. Πάλι εκείνος. Γελάει ξένοιαστος στη βεράντα τους και το μαλλί του το λούζει ένας δυνατός ήλιος.\nΤο ίδιο χαμόγελο είχε όταν τους έπιασε στα πράσα με τη λεγάμενη στο καφέ της Πανεπιστημίου, πριν από ένα χρόνο. Κάθισε σε μια καρέκλα να πιει στα γρήγορα έναν εσπρέσο μέχρι να ’ρθει η ώρα που θα συναντούσε μια φίλη της. Τα μάτια της έπεσαν πάνω στα καλογυαλισμένα παπούτσια του, καθώς αυτός στεκόταν όρθιος στο μπαρ. Σηκώθηκε, έτοιμη να τον φωνάξει μέχρι που είδε το δεξί του χέρι να είναι χωμένο στα πλούσια ξανθά μαλλιά εκείνης. Νεαρή, γύρω στα τριάντα, στηριγμένη στα λουστρίν ψηλοτάκουνά της χαζογελούσε με τ ’αστεία του. Και τότε τα κόκκινα χείλη της κινήθηκαν απειλητικά προς τα δικά του.\nΞαφνικά, τα τραπέζια κινούνται κατά πάνω της. Ο κόσμος έρχεται προς το μέρος της απειλητικά, τη δείχνει με το δάχτυλο και γελάει δυνατά. Ο καπνός των τσιγάρων τυλίγει το ζευγάρι και το εξαφανίζει, κι εκείνη μένει μόνη μέσα στο πλήθος, να μη ξέρει τι να κάνει. Βγάζει βιαστικά από το πορτοφόλι της ένα πεντάευρο και το πετάει πάνω στο τραπέζι. Μέχρι να βγει από το μαγαζί και να πάρει καθαρό αέρα νομίζει ότι θ’ αφήσει την τελευταία της πνοή εκεί μέσα.\nΣτον πολύβουο δρόμο δεν άκουγε τίποτα. Πέρασε βιαστικά τη διάβαση και σκόνταψε πάνω σ’ έναν συνάδελφό της που κινούνταν προς την αντίθετη κατεύθυνση.\n«Τάνια, τι κάνεις, είσαι καλά;» εστίασε στα βουρκωμένα μάτια της με ανησυχία.\nΜα είναι δυνατόν να είναι καλά; Αυτή έχει πλαντάξει στο κλάμα.\n«Θέλεις κάποια βοήθεια, μπορώ να κάνω κάτι;» γύρισε προς το μέρος της καθώς αυτή συνέχιζε το δρόμο της παραπατώντας. Κατέβηκε δυο δυο τις σκάλες του μετρό και μπήκε στο πρώτο βαγόνι που άνοιξε τις πόρτες του μπροστά της.\nΟ Αντώνης είχε ερωμένη. Και την συναντούσε στα πιο κοσμικά μέρη της Αθήνας. Μέρα, μεσημέρι. Χωρίς να κρύβεται. Χωρίς να νοιάζεται αν τους δει κάποιος. Η Τάνια το είχε ψυλλιαστεί. Δεν ήταν πρώτη φορά εξάλλου. Δεν την ένοιαζε. Έτσι νόμιζε τουλάχιστον. Λίγες μέρες αργότερα μάζεψε τα πράγματά του κι έφυγε.\nΑνάβει το τσιγάρο της και πηγαινοέρχεται στο σαλόνι. Σηκώνει το ακουστικό του τηλεφώνου να δει αν δουλεύει. Έχει πάει πέντε η ώρα, όπου να ‘ναι θα πάρει εκείνος. Της άφησε μήνυμα στον τηλεφωνητή εχθές και της είπε ότι θα της τηλεφωνούσε σήμερα για να συζητήσουν κάτι σοβαρό. Την πήρε ο ύπνος στον καναπέ, όταν ξαφνικά ακούει το τηλέφωνο.\n«Αντώνη;», λέει με όση δύναμη βρήκε μέσα στον ύπνο της.\n«Καλησπέρα Τάνια» ακούγεται δειλά εκείνος. «Είναι κατάλληλη ώρα; Σε ξύπνησα; Nα πάρω αργότερα;»\n«Μα όχι, τι λες; Mια χαρά είναι».\n«Τάνια, πρέπει να έρθεις από το γραφείο. Να υπογράψεις. Τα χαρτιά του διαζυγίου. Είναι έτοιμα.»\nΗ σιωπή της ήταν ίδια με αυτήν που θα υπάρχει μετά το τέλος του κόσμου.\n«Δεν έχω χρόνο Αντώνη, έλα εσύ αν θέλεις από δω».\n«Πότε; Τώρα; Mπορώ να έρθω σε μία ώρα ».\n«Όχι σήμερα. Αύριο Αντώνη».\nΑυτό θέλει λοιπόν, να ξεμπερδέψει γρήγορα μαζί της. Καλά της είπε η κουμπάρα τους. «Ο Αντώνης, Τάνια, ετοιμάζεται να ντυθεί γαμπρός. Του ’χει πάρει τα μυαλά η μικρή, για χάρη της θα άλλαζε και θρησκεία. Καλά θα κάνεις να τον ξεχάσεις. Να προχωρήσεις. Δεν αξίζει άλλες θυσίες αυτός.».\nΝα τον ξεχάσει πώς; Έτσι ξεχνιούνται τριάντα χρόνια; Με τα καλά και τα κακά τους, ποιά κακά δηλαδή, άλλοι μπορεί να είχαν κακά, όπως δίπλα οι Γιαλουράκηδες που τσακώνονται από το πρωί έως τη νύχτα, ποιά νύχτα, τ’ αξημέρωτα. Αν δεν τους ξέρει κάποιος θα νομίζει ότι θα σφαχτούν. Όπως ο γείτονας, απέναντι, που έδωσε δυο μαχαιριές στον εραστή της γυναίκας του όταν τους έπιασε στα πράσα και τον άφησε στον τόπο. Τι ιστορία κι αυτή!\nΓι αυτό βιάζεται λοιπόν, ο Αντώνης. Θέλει ν’ αποκαταστήσει τη λεγάμενη. Μωρέ, μπας κι είναι έγκυος αυτή; Αφού αυτός παιδιά δε μπορεί να κάνει. Αλλιώς θα είχε ένα εξώγαμο σε κάθε γειτονιά της πρωτεύουσας. Τριάντα χρόνια από τη ζωή της χαλάλισε και να βρεθεί έτσι μόνη, ξέμπαρκη σε τέτοια ηλικία. Αν δεν τον είχε ακούσει τότε κι επέμενε να προχωρήσει στην υιοθεσία, τώρα θα είχε ένα παιδί κοντά είκοσι χρονών και δε θα την ένοιαζε. «Αλλά τώρα όχι, δε θα το αφήσω έτσι», μονολόγησε τόσο δυνατά που τρόμαξε και η ίδια από την ένταση της φωνής της.\nΌλο το βράδυ δεν καταφέρνει να κλείσει μάτι. Έχει ξεχάσει το παράθυρο της κουζίνας ανοιχτό και ο αέρας βουίζει σαν να είναι χειμώνας. Δε σηκώνεται να το κλείσει, ταιριάζει με τις σκέψεις της. Άγριες και αλλόκοτες. Στο σκοτάδι του δωματίου της παρελαύνει ανενόχλητη η σκιά του. Νέος, όπως ήταν όταν πρωτομπήκανε στο σπίτι, κρατώντας την στην αγκαλιά του. Εκείνη φορούσε μία μπλούζα ζέρσεΐ, ιβουάρ, αμάνικη και μία κλαρωτή μακριά φούστα. Με τα χαμηλοτάκουνα κόκκινα παπούτσια της, νούμερο τριάντα έξι, έμοιαζε με μαθητριούλα που την απήγαγε. Εκείνος, καθώς ήταν ψηλός και γεροδεμένος, έμοιαζε πάντα μεγαλύτερος κι ας την περνούσε μόλις δύο χρόνια. Άλλοτε η σκιά του είναι βαριά, όπως ήταν εκείνος την ημέρα που έφτιαχνε τη βαλίτσα του για να πάει να μείνει με την άλλη. Είχαν αποφασίσει να μην είναι στο σπίτι η Τάνια, αλλά εκείνη με την πρόφαση ότι είναι άρρωστη έμεινε να παρακολουθεί όλες τις κινήσεις του. Της άφησε στο κομοδίνο το ρολόι που του είχαν πάρει οι γονείς της στον αρραβώνα τους, αλλά εκείνη του το έδωσε πίσω. Εάν το δεχόταν θα έπρεπε κι αυτή να του επιστρέψει το μονόπετρο που της είχε δωρίσει εκείνος. Αλλά εκείνο θα το έβγαζε από το χέρι της μόνο την ύστατη ώρα.\nΤο πρωί η Λαρίσα φέρνει τα πράγματα που της ζήτησε. «Έχει ποντίκια σπίτι κυρία Τάνια;» . Μα τι αδιάκριτοι αυτοί οι κοκκινόσαυροι; Ναι, έχει γι’ αυτό δίνε του γρήγορα πριν σου χυμήξει κανένα.\nΑρχίζει να καθαρίζει με μανία το σπίτι. Η ώρα δεν περνάει με τίποτα. Έχει πάλι την ανάγκη να κάνει ένα τσιγάρο. Το τελευταίο που κρύβει η ταμπακιέρα της και που ξανά δε θα γεμίσει ποτέ. Βάζει στο ράδιο να παίζει το Τρίτο Πρόγραμμα. Κάτι ροκ εν ρολ ξεχασμένα που η εκφωνήτρια επιμένει ότι άλλαξαν το ρ της ιστορίας της μουσικής. Αυτή δεν τα χόρεψε ποτέ. Ο Αντώνης ακούει μόνο ελληνικά έντεχνα, άξιος εκπρόσωπος της γενιάς του πολυτεχνείου, ενώ εκείνη δεν έχει μουσικές προτιμήσεις.\nΑδειάζει ό,τι μισοάδεια αφρόλουτρα υπάρχουν στο καυτό νερό της μπανιέρα της και χώνεται μέσα μέχρι το δέρμα της να μουλιάσει. Βάζει τα καλύτερά της εσώρουχα, αγορασμένα προ δεκαετίας, και από πάνω τη γνωστή μεταξωτή ρόμπα της. Μαζεύει τα μαλλιά της ψηλά κι αρχίζει να βάφει τα νύχια της κόκκινα. Το πορσελάνινο σερβίτσιο που τα πεθερικά της τούς είχαν κάνει δώρο γάμου βγήκε από το μπουφέ και κοσμεί τώρα το γυάλινο τραπέζι της βεράντας.\nΣτις έξι και πέντε το θυροτηλέφωνο χτυπάει δειλά. Ανοίγει την πόρτα κι ο Αντώνης με το ζόρι κρατάει την έκπληξή του για την εμφάνισή της. Μπαίνει διστακτικά μέσα και δέχεται την πρόσκλησή της για ένα καφέ. Μέχρι να φέρει την κανάτα εκείνη, αυτός έχει απλώσει στο τραπέζι τα χαρτιά του διαζυγίου. Μιλάνε περί ανέμων και υδάτων και ενώ εκείνος πίνει μια γουλιά από τον καφέ του, τον πιάνει πόνος οξύς και το μόνο που προλαβαίνει να πει εξασθενημένα είναι «βοήθεια».\nΕκείνη στέκεται ασάλευτη να τον κοιτάζει μέχρι που εκείνος σταματάει να σπαρταράει σαν το ψάρι. Ακίνητη, σίγουρη, ικανοποιημένη. Ύστερα τον τραβάει από τα πόδια και τον σέρνει μέχρι το κρεβάτι τους. Τον ανεβάζει με δυσκολία επάνω, τον ξεντύνει και τον αφήνει με τα εσώρουχα. Ξαπλώνει δίπλα του και πίνει όλα της τα υπνωτικά.\nΤο επόμενο πρωί τους βρίσκει η Λαρίσα ξαπλωμένους πάνω στα νυφικά σεντόνια, που είχαν να στρωθούν χρόνια τώρα. Κάτασπροι, με τους αφρούς να έχουν στεγνώσει πάνω στα πρόσωπά τους, με ανοιχτά μάτια να κοιτάνε στο κενό. Εκείνη είναι γυρισμένη προς το μέρος του κι έχει το χέρι της επάνω στο στήθος του. Εκείνος στέκεται αδιάφορα και το κεφάλι του γέρνει προς την άλλη κατεύθυνση. Έτσι όπως κοιμόντουσαν πάντα.\nΦαίη Ιακωβίδου: Σπούδασα πολιτικές επιστήμες και Ιστορία και ασχολούμαι ερασιτεχνικά με τη λογοτεχνία. Αγαπώ το διάβασμα και τα ταξίδια.


Το άσπρο χρώμα στα ρούχα είναι κλασική αξία!\nΈνα total white look συνήθως το βλέπουμε το καλοκαίρι που είμαστε μαυρισμένες και δείχνει πιο ωραία (νομίζεις!!!!) με την αντίθεση του δέρματος μας. Για εμένα μέγα λάθος!!!! Η κατάλληλη εποχή για να φορέσεις ένα κατάλευκο σύνολο είναι ή στη καρδιά του χειμώνα ή τώρα διότι είναι τόσο αντίθετο το χρώμα με όλα τα υπόλοιπα που κάνει το σύνολο μας τόσο φινετσάτο!\nΕπέλεξα να φόρεσω λοιπόν ένα άσπρο πουκάμισοφόρεμα με ένα blazer. 'Εβαλα μία ζώνη στη μέση για να μην είναι το πουκάμισο σα σακί πάνω μου και να αναδυκνύει τη θηλυκή πλέυρά του τονίζοντας τη μέση και εννοείται δε θα μπορούσα να μη δώσω τη streetstyle πινελιά μου φορώντας κάλτσες (που όπως έχουμε πεί εδώ και καιρό είναι must) και τα ωραιότατα λευκά δερμάτινα sneakers μου από τη συλλογή Reebok Classics.\nΈνα σύνολο που πραγματικά θα σε βολέψει όλη τη διάρκεια της ημέρας και θα κλέψεις τις εντυπώσεις συνδυάζοντας τόσα trends μαζί.\n0 #8 John 05-07-2022 02:37\nmy web-site ... konsolidacja chwilówek bez zdolności kredytowej online: https://www.mazafakas.com/user/profile/1503057\n0 #7 Wilmer 04-07-2022 10:28\ngreat blog like this one these days.. aid ukraine: https://www.aid4ue.org/articles/\n0 #6 Dominga 04-07-2022 01:52\nmy web page ... vivoslot: https://www.pearltrees.com/bonsaisilk9/item450137769\n0 #5 Dewitt 03-07-2022 14:56\nmy web site ... LOTTOVIP: https://www.freeonlineads.com/author/thelottovip/\n0 #4 Carma 01-07-2022 01:21\nimages aren't loading correctly. I'm not suree why but I hink its a\nlinkming issue. I've tried it in two different\nMy blog pkst online nyerőgépek Dunakeszi: https://eafieldschools.net/forum/profile/emanueltrujillo/\n0 #3 Bruno 25-06-2022 23:49\nAlso visit my web site :: RUAY: https://medium.com/@ruayshuay/about\n0 #2 Inge 22-06-2022 17:32\nFeel free to visit my webpage; canadian pharmacy: https://site955305180.fo.team/\n0 #1 Kelly 19-06-2022 14:20\nI went over this site and I think you have a lot of superb information, saved to\nHere is my site Mother Nature's CBD Gummies Cost: https://go.soton.ac.uk/public.php?format=simple&action=shorturl&url=www.odp-office-furniture.com%2FGoto.asp%3Furl%3Dhttps%3A%2F%2Fmothernaturescbdgummies.org


ΚΙΝΗΜΑ ΥΠΕΡΒΑΣΗ: ΑΙΣΧΟΣ !!! ΚΑΤΑΣΧΟΥΝ ΑΚΟΜΗ ΚΑΙ ΕΠΙΔΟΜΑΤΑ ΑΝΑΠΗΡΙΑΣ ΠΑΙΔΙΩΝ !!!


Ξεκινούν, για δεύτερη φορά, τα γυρίσματα του «Έτερος Εγώ – Κάθαρσις» – ENANEWS.GR-ΕΦΗΜΕΡΙΔΑ ΑΝΑΛΥΤΗΣ\nΤο «Έτερος Εγώ – Χαμένες Ψυχές» μέσα από τη συχνότητα του Star Channel τράβηξε το ενδιαφέρον του τηλεοπτικού κοινού το οποίο ανυπομονούσε για τον νέο νέο κύκλο επεισοδίων της αστυνομικής σειράς.\nΤα γυρίσματα για τα νέα επεισόδια είχαν ξεκινήσει, και όπως και ο πρώτος κύκλος, έτσι και ο δεύτερος είναι παραγωγής της COSMOTE TV.\nΗ έλευση του κορονοϊού όμως άλλαξε τα σχέδια και έβαλε στον «πάγο» τηλεοπτικές και κινηματογραφικές παραγωγές.\nΜε την άρση των περιοριστικών μέτρων, οι ηθοποιοί και λοιποί συντελεστές της σειράς, θα μπουν πάλι στο στούντιο και θα ξεκινήσουν, για δεύτερη φορά, γυρίσματα.\nΑπό την 1η Ιουνίου, λοιπόν, ξεκινούν τα γυρίσματα για τον νέο κύκλο της αστυνομικής σειράς «Έτερος Εγώ» τηρώντας όλα τα απαραίτητα μέτρα ασφαλείας για τον νέο ιό.\nΤι θα δούμε το φθινόπωρο, στα νέα επεισόδια του «Έτερος Εγώ»\nΤο σενάριο είναι μία ιδέα του Σωτήρη Τσαφούλια, το οποίο υπογράφει σε συνεργασία με την Κατερίνα Φιλιώτου.


Μπράβο Γιώργο, Έλληνα Εβρίτη! Σε ευχαριστούμε! Η Παναγία οδηγός και προστάτης σας! | Κατάνυξη\nΜπράβο Γιώργο, Έλληνα Εβρίτη! Σε ευχαριστούμε! Η Παναγία οδηγός και προστάτης σας!\n…Γιατί καλό είναι να μη μισούμε κανέναν αλλά επειδή δεν μιλήσατε καθόλου για αγάπη, σας υπενθυμίζω αυτή τη μαγική λέξη και το τι μπορεί να κάνει η αγάπη για την πατρίδα…\nΗ χώρα μας είναι η Ελλάδα και ναι, την πήραμε προίκα από όλους εκείνους τους ανθρώπους, που γεννήθηκαν πριν από εμάς και λέγονται πρόγονοί μας. Αυτοί λοιπόν που μας την παρέδωσαν, έχοντας χύσει το αίμα τους, για να μας την παραδώσουν ελεύθερη, έχουν την απαίτηση να την διαφυλάξουμε σαν κόρη οφθαλμού. Την πήραμε εργολαβία για να μπορέσουμε κι εμείς να την διατηρήσουμε ελληνική και ασφαλή με οποιοδήποτε κόστος, ακόμα και με την ίδια μας την ζωή.\nΟπότε τιμώντας αυτούς που μας την παρέδωσαν ελληνική και αυτούς οι οποίοι φυλάνε Θερμοπύλες στα νησιά και στον Έβρο, για να μπορούμε εμείς να κοιμόμαστε ήρεμοι το βράδυ και να νοιώθουμε ασφαλείς στην διάρκεια της ημέρας, θα πούμε ως Κατάνυξη ένα μεγάλο ευχαριστώ στον Εβρίτη Γιώργο, για την υπέροχη επιστολή του που μοσχοβολάει Ελλάδα και βάζει προ των ευθυνών τους, όλους εκείνους που με αλαζονεία και άγνοια μιλούν επί παντός επιστητού.\nΈγιναν πολλοί, κριτές των πάντων και εθνικοί ρήτορες. Σε μια τέτοια δύσκολη ώρα για την Πατρίδα, που πολεμάει και αντιμετωπίζει απειλές και κινδύνους από ομάδες ανθρώπων, που αποδεδειγμένα δεν είναι πρόσφυγες, ευτυχώς υπάρχει ο Γιώργος και οι συντοπίτες του, που μας κάνουν να νοιώθουμε ήρεμοι και ασφαλείς. Είναι αισχρό, προσβλητικό και κυρίως εθνικά επιζήμιο να κατηγορούμε τους ανθρώπους εκείνους, οι οποίοι έβαλαν στην άκρη την βολή τους και την καθημερινότητά τους, για να συμβάλλει ο καθένας τους με τον τρόπο που μπορεί, έτσι ώστε να μην μπει στην χώρα μας ο κάθε βαρυποινίτης και αμφιβόλου ηθικής και ποινικού μητρώου παράνομος μετανάστης. Είναι υποτιμητικό και για την κάθε κ.Ακρίτα, αλλά και για τους υπόλοιπους Γιώργους του Έβρου ή των νησιών μας, να περιφρονείται έτσι η προσπάθειά τους να προστατέψουν τον τόπο τους,τον τόπο μας.\nΚαλοδεχόμαστε τους πρόσφυγες που έχουν την διάθεση να σεβαστούν την χώρα που τους φιλοξενεί, να πειθαρχήσουν και να εφαρμόσουν τους νόμους της χώρας μας, να εναρμονιστούν με την κουλτούρα και με τον πολιτισμό μας και να συμμορφωθούν με τον τρόπο που ζούμε στην Ελλάδα, αν θέλουν να ζήσουν μαζί με τον Γιώργο. Αυτό δεν γίνεται ούτε πετώντας δακρυγόνα, ούτε κυκλοφορώντας με κόφτες τελευταίας τεχνολογίας, ούτε πετώντας πέτρες, ούτε βάζοντας φωτιές, ούτε χειρονομώντας άσεμνα ή βρίζοντας αισχρά.\nΜήπως να σταματήσουμε την υπεροπτική και άσκοπη πολυλογία και να βοηθήσουμε τον Γιώργο ευχαριστώντας τον ή καμαρώνοντάς τον; Μπράβο Γιώργο Έλληνα Εβρίτη… Η Παναγία οδηγός και προστάτης σας.\nΔιαβάσαμε στο facebook του Γιώργου Τυμπανίδη την απάντησή του, σε ανάρτηση της κυρίας Έλενας Ακρίτα!\nΗ συγκινητική απάντηση ενός Εβρίτη στην Έλενα Ακρίτα\nΠροηγούμενο άρθροΗ κοίμηση του π. Γερβάσιου Ραπτόπουλου και μια αλληγορία!\nΕπόμενο άρθροΟ μητροπολίτης Λαγκαδά Ιωάννης “εξηγεί” γιατί η Θεία Κοινωνία δεν έχει ιούς! [ΒΙΝΤΕΟ]


Προσοχή! Αν σας πουν «είμαστε από την ΔΕΗ ή την εφορία» μην ανοίξετε την πόρτα! - Ελλάδα - Athens magazine\nΈνα από τα πρώτα θύματα του διδύμου των ληστών είναι μια 35χρονη λογίστρια στο Χαλάνδρι, η οποία μέρα μεσημέρι είδε τους κακοποιούς μέσα στο σπίτι της να την απειλούν με τα όπλα τους.\n«Ήταν λίγο πριν τις 13.00 το μεσημέρι και μόλις είχα επιστρέψει σπίτι μου. Τότε μου χτύπησαν το κουδούνι. Από την κάμερα είδα δύο άνδρες με γυαλιά ηλίου και μουστάκια. Μου είπαν ότι είναι από τη ΔΕΗ και μου έδειξαν ένα έγγραφο στην κάμερα. Συγκεκριμένα μου είπαν πως έχει βλάβη το ρολόι μου και πρέπει να δουν τον πίνακα του σπιτιού για διαρροή. Εγώ δεν ξέρω από αυτά και άνοιξα, καθώς ο τελευταίος λογαριασμός της ΔΕΗ θεωρούσα πως ήταν λίγο «τσιμπημένος»».


Δεν τα κατάφερε η Σάκκαρη – The Panhellenic Post\nΗ Μαρία Σάκκαρη δεν μπόρεσε να κάμψει την αντίσταση της εξαιρετικής Τζο Κόντα και να περάσει για πρώτη φορά στην καριέρα της στα ημιτελικά του Western & Southern Open.\nΗ κορυφαία Ελληνίδα τενίστρια «παραδόθηκε» με 6-4, 6-3 στην 29χρονη Βρετανίδα (Νο.15) και στρέφει πλέον το βλέμμα της στο US Open, που ξεκινάει την προσεχή Δευτέρα (31/8). Θα μάθει, μάλιστα, σήμερα και το πρώτο της εμπόδιο.\nΔεν ήταν και στην καλύτερή της μέρα η Μαρία, όμως έπεσε και σε μια εκπληκτική αντίπαλο, που μπήκε πολύ δυνατά στον αγώνα και πήρε πολύ γρήγορα το προβάδισμα με 3-1. Στη συνέχεια δεν δυσκολεύτηκε να κρατήσει το σερβίς της και να «γράψει» το 1-0.\nΗ Κόντα «έσπασε» τη Μαρία και στο ξεκίνημα του δεύτερου σετ και αυτό, βέβαια, έκανε ακόμα πιο δύσβατο τον δρόμο της Ελληνίδας τενίστριας προς την πρόκριση.\nΔένδιας: Και σε περιοχές ν. της Κρήτης τα 12 μ.\nΝυχτερινή επικοινωνία Τραμπ-Ερντογάν


[In]: Η καλοκαιρινή Αθήνα μέσα από τον κινηματογραφικό φακό | multi-news.gr\nHome | ΠΟΛΙΤΙΣΜΟΣ - ΨΥΧΑΓΩΓΙΑ | [In]: Η καλοκαιρινή Αθήνα μέσα από τον κινηματογραφικό φακό\n[In]: Η καλοκαιρινή Αθήνα μέσα από τον κινηματογραφικό φακό\nΠηγή: IN 04/08/2017 19:03 ΠΟΛΙΤΙΣΜΟΣ - ΨΥΧΑΓΩΓΙΑ\nΗ θερινή ραστώνη μαγεύει τους κινηματογραφιστές. Η Αθήνα γίνεται στη διάρκεια του καλοκαιριού μία πόλη διαφορετική μέσα από τον κινηματογραφικό φακό.\nΟι θερμοκρασίες υψηλές, ο κόσμος ελάχιστος, η πρωτεύουσα ένα no man’s land. Οι συνθήκες αυτές αποτελούν πηγή έμπνευσης για τους κινηματογραφιστές που φαντάζονται την Αθήνα ο καθένας με τον τρόπο του: άλλος σκληρή, άλλος ρομαντική, άλλος χωρίς καμία αυταπάτη.\nΜία γυναικεία φιγούρα σ’ ένα φωτισμένο παράθυρο, δυο ματιές στο άδειο βαγόνι του ηλεκτρικού, μια άγνωστη αντρική φωνή απ΄ το τηλέφωνο, ξεκινούν μια ανθρώπινη σχέση. Τρεις ιστορίες ζωής στην αυγουστιάτικη Αθήνα που τις συνδέει η μοναξιά, η ανάγκη για επαφή και η πανσέληνος… Η ταινία του Παντελή Βούλγαρη με τη μουσική του Μάνου Χατζιδάκι…\nΣτην Αθήνα της κρίσης δύο έφηβοι, ένας ελεγκτής εισιτηρίων, ένας μετανιωμένος άνδρας ψάχνουν να διορθώσουν τα λάθη τους και έρχονται σε σύγκρουση με τους εαυτούς τους και τους γύρω τους, την ώρα που η Αθήνα «υποφέρει» από γενικό μπλακ-άουτ.Μία πιο σκληρή και ρεαλιστική παρουσίαση της πρωτεύουσας σε μία ταινία με μεγάλα κοντράστ που χρησιμοποιεί ως συμβολισμό τον ρεαλισμό.\n[CNN Greece]: Υπό έλεγχο η πυρκαγιά στο Γαλάτσι (pics&vid)\n[Gazzetta]: Γεωργία – Λετονία 73-69\n[Τα Νέα]: Κάλυψη – απόκρυψη για τη Σίντι Σέρμαν


Εργασία: Καντινα - Ιανουάριος 2022 (Tώρα πρόσληψη!) - Jooble\n...Περιγραφή Ζητείται Barista για παραγωγή καφέ & σάντουιτς σε καντίνα με έδρα το Αρμένιο Λάρισας. Θέση εργασίας πλήρους απασχόλησης. Απαραίτητα Προσόντα Γνώση παραγωγής καφέ Ικανότητα εργασίας σε πίεση Παροχές ~ Βασικός μισθός...\n...σε ένα ζωντανό και ενεργητικό γραφείο με πραγματική εστίαση στην ομάδα ~ Πολυπολιτισμικό και σύγχρονο εργασιακό περιβάλλον ~ Καντίνα και casual ντύσιμο ~ Ομάδα εργαζομένων σχέσεων για να σας βοηθήσει να ενταχθείτε στον ελληνικό τρόπο ζωής και κουλτούρα ~ Υποστήριξη...\nλογιστής για β κατηγορίας βιβλία\nλογιστής τεχνική εταιρεία\nΕργασία junior trader


«Πράσινες»/Οικολογικές Προμήθειες στις Β2Β αγορές: Η στάση των επιχειρήσεων\nΤι δείχνουν οι σχετικές έρευνες που έχει πραγματοποιήσει το Εργαστήριο Μάρκετινγκ (A.La.R.M.) του Τμήματος Μάρκετινγκ και Επικοινωνίας του Οικονομικού Πανεπιστημίου Αθηνών.\nMondelēz International: Επέκταση του προγράμματος για την καταπολέμηση της αποψίλωσης των δασών στις περιοχές...\nΗ Mondelēz International ανακοινώνει τα φιλόδοξα και πρωτοποριακά σχέδιά της για την προστασία και την αποκατάσταση των δασών στις περιοχές καλλιέργειας κακάο, σε μια προσπάθεια να...\nH AB Βασιλόπουλος και το WWF Ελλάς, στο πλαίσιο της συνεργασίας τους για τη βελτίωση της υπευθυνότητας των προμηθειών ψαρικών της αλυσίδας, ξεκίνησαν το 2013 μαζί...


Ελληνική Ρινολογική Εταιρεία: Ενημέρωση για τις διαταραχές της όσφρησης στη νόσο Covid-19 | Nextdeal\nNextdeal newsroom, 8/4/2021 - 15:41\nΕλληνική Ρινολογική Εταιρεία: Ενημέρωση για τις διαταραχές της όσφρησης στη νόσο Covid-19\nNextdeal newsroom, 8/4/2021\nΗ Ελληνική Ρινολογική Εταιρεία Πλαστικής Χειρουργικής Προσώπου ενημερώνει το κοινό για τις διαταραχές της όσφρησης στη νόσο Covid-19.\nΗ Ελλάδα, όπως όλος ο πλανήτης, βρίσκεται σε μία κρίσιμη καμπή της πανδημίας CoViD. Το Εθνικό Σύστημα Υγείας δοκιμάζεται και πολλές εκατοντάδες συμπολίτες μας νοσηλεύονται, κάποιοι με βαρειά νόσο. Όμως πολύ περισσότεροι είτε νοσούν με ήπια συμπτώματα είτε δεν νοσούν, αλλά είναι εκτεθειμένοι καθημερινά στην υψηλή διασπορά του ιού. Αυτή η ενημέρωση απευθύνεται σε αυτούς.\nΗ όσφρηση είναι μία πολύτιμη αίσθηση, διότι μας βοηθά να χαρούμε τις καθημερινές ευχάριστες μυρωδιές του περιβάλλοντος και να απολαύσουμε το φαγητό και το ποτό μας, αλλά και μας προστατεύει, προειδοποιώντας για επικίνδυνες τροφές, τοξικές ουσίες ή φωτιά. Από την αρχή της πανδημίας, έχει ανακοινωθεί ότι μέχρι και 85% των ασθενών που νοσούν με CoVID-19 παρουσιάζουν μερική ή ολική απώλεια της όσφρησης (υποσμία ή ανοσμία), πολλές φορές ως μοναδικό σύμπτωμα. Η ανοσμία εμφανίζεται αιφνίδια, περίπου 4 ημέρες μετά τη μόλυνση, και σε ποσοστό 80% περίπου υποχωρεί μέσα σε ένα μήνα, αν και έχουν αναφερθεί περιπτώσεις όπου μπορεί να επιμείνει για μεγαλύτερο διάστημα, να παραμείνει μόνιμη ή και να υποτροπιάσει μετά από την αρχική βελτίωση. Στους μισούς περίπου ασθενείς με CoVID-19, που παρουσιάζουν διαταραχή της όσφρησης, συνυπάρχει και διαταραχή της γεύσης.\nΟ μηχανισμός με τον οποίο ο νέος κορωνοϊός επιδρά στο σύστημα της όσφρησης δεν είναι σαφής, αλλά η έρευνα μέχρι σήμερα έχει δείξει ότι δεν βλάπτονται απ’ ευθείας τα υπεύθυνα για την όσφρηση νευρικά κύτταρα, πιθανώς γι αυτό και συνήθως η αίσθηση αποκαθίσταται σχετικά γρήγορα.\nΤι πρέπει να κάνει κάποιος αν αντιληφθεί αιφνίδια ότι δεν μπορεί να μυρίσει συνήθεις οσμές:\n1. Να επιβεβαιώσει το σύμπτωμα, δοκιμάζοντας διάφορες γνώριμες μυρωδιές, όπως καφέ, ένα φρούτο, ένα γνωστό άρωμα ή καλλυντικό.\n2. Να επικοινωνήσει άμεσα με έναν ιατρό ή το τηλεφωνικό κέντρο του ΕΟΔΥ, για να πάρει οδηγίες.\n3. Να υποβληθεί σε τεστ για τον νέο κορωνοϊό (PCR ή Rapid) ανεξάρτητα αν έχει ή όχι άλλα συμπτώματα, όπως πυρετό ή βήχα. Το τεστ μπορεί να χρειαστεί να επαναληφθεί, ανάλογα με τις τρέχουσες κατευθυντήριες οδηγίες του ΕΟΔΥ.\n4. Καραντίνα: Ο ασθενής με ανοσμία πρέπει να παραμείνει σε απομόνωση, ανεξάρτητα από το αποτέλεσμα του τεστ. Η διάρκεια της καραντίνας θα καθοριστεί από τον ιατρό.\n5. Θεραπεία: Η φαρμακευτική αγωγή θα καθοριστεί από τον θεράποντα ιατρό και εξαρτάται από την κλινική εικόνα. Το ίδιο ισχύει αν ο ασθενής βρίσκεται σε χρόνια θεραπεία για άλλη πάθηση.\n6. Ένα μήνα μετά την έναρξη του προβλήματος, και εφόσον το PCR τεστ είναι αρνητικό, η όσφρηση θα πρέπει να εκτιμηθεί από ειδικό Ωτορινολαρυγγολόγο.\n7. Οσφρητική εκπαίδευση: Για τις περιπτώσεις που η ανοσμία επιμένει, έχουν αναφερθεί ενθαρρυντικά αποτελέσματα και επιτάχυνση της αποκατάστασης της όσφρησης, αν δύο ή τρεις φορές κάθε μέρα ο ασθενής προσπαθεί να μυρίσει γνώριμες σε αυτόν οσμές, προσπαθώντας παράλληλα να τις «θυμηθεί». Λεπτομερείς οδηγίες για την εκπαίδευση αυτή και την παρακολούθηση θα καθοριστούν από τον ειδικό.\nΔιευκρινίζεται ότι οι οδηγίες αυτές αφορούν σε αιφνίδια μείωση της όσφρησης και απευθύνονται σε ασθενείς που δεν πάσχουν από χρόνια νόσο της μύτης και των κόλπων του προσώπου (π.χ. πολύποδες μύτης)."\nNextdeal newsroom, 23/2/2021\nΕΚΠΑ: Νεότερα δεδομένα για τη νόσο COVID-19\nΆρης Μπερζοβίτης, 3/12/2020\nΟδηγίες της Ελληνικής Πνευμονολογικής Εταιρίας για διαχείριση κατ’ οίκον ασθενή, επιβεβαιωμένου ή υπόπτου με COVID-19\nΗ απώλεια όσφρησης ύποπτη ένδειξη για Covid-19\nΟ κορωνοϊός SARS-CoV-2, ένα καινούργιο στέλεχος της γνωστής ήδη, από προηγηθείσες επιδημίες, ομάδας των κορωνοϊών, μπήκε στη ζωή όλων μας...\nΆρης Μπερζοβίτης, 17/06/2020 - 12:45 17/6/2020\nΗ χειρουργός ΩΡΛ Δρ. Ειρήνη Μάντζαρη (ΙΑΣΩ) συμβουλεύει: Αλλεργική Ρινίτιδα Vs Κορωνοϊός - Πώς να καταλάβουμε τι από τα δύο συμβαίνει\nΣε πολλούς ανθρώπους η άνοιξη προκαλεί τρόμο. Τα καταπράσινα λιβάδια, οι ανθισμένες αμυγδαλιές, τα φορτωμένα πεύκα, τα ασπροκίτρινα λουλούδια της...\nΆρης Μπερζοβίτης, 17/04/2020 - 17:49 17/4/2020\n15:46 Η Συνεταιριστική Ασφαλιστική στηρίζει το Αρκαλοχώρι\n15:06 Institute of Life – ΙΑΣΩ: Γέννηση των Δύο Πρώτων παιδιών στην Ελλάδα με την εφαρμογή Συστημάτων Τεχνητής Νοημοσύνης\n14:25 Τα μάτια μας 14 όταν οδηγούμε με βροχή!\n14:09 Κύπρος - ΣΑΕΚ: Ο ασφαλιστικός κλάδος προχωρά με γοργά βήματα στη μετάβαση\n13:45 GDPR και παραβίαση δεδομένων προσωπικού χαρακτήρα\n12:51 Η Eurolife FFH αναβαθμίζει την υπηρεσία άμεσης αποζημίωσης κατοικίας\n11:42 ΚΩΝΣΤΑΝΤΙΝΟΣ ΜΠΕΡΤΣΙΑΣ: «Θαμμένα όνειρα, ζωντανές αναμνήσεις»\n11:28 Έργο ΥΑΝΤΑΣ της INTERAMERICAN: τα πρώτα αποτελέσματα μελέτης για τα ακραία καιρικά φαινόμενα\n11:22 Βίος και πολιτεία του Αγίου Καλλινίκου Μητροπολίτου Εδέσσης\n11:05 Προτιμότερο το πληρέστερο από το φθηνότερο\n11/10 Μέχρι πότε ισχύουν τα ασφαλιστήρια οχημάτων της City Insurance που έκλεισε;\n12/10 Απελεύθερος: Το πάνω χέρι της CVC για Εθνική Ασφαλιστική, ο Αστακός και η ΑΝΕΚ.\n11/10 Απελεύθερος: Η τακτική της Fidelity στο ΜΥΤΙΛ και οι δεσμευμένες καταθέσεις 377 εκατ. της Lamda\n14/10 Κυκλοφορεί το Nextdeal: Τι ρωτάει η Ευρωπαϊκή Επιτροπή Ανταγωνισμού «εμπλεκόμενους» στο deal CVC-Εθνικής Ασφαλιστικής


Τέλος από σήμερα στα τέλη περιαγωγής, αλλά προσοχή στις παραμεθόριες περιοχές που γειτνιάζουν με τρίτες χώρες - avanti popolo\nHome / Unlabelled / Τέλος από σήμερα στα τέλη περιαγωγής, αλλά προσοχή στις παραμεθόριες περιοχές που γειτνιάζουν με τρίτες χώρες\nΤέλος από σήμερα στα τέλη περιαγωγής, αλλά προσοχή στις παραμεθόριες περιοχές που γειτνιάζουν με τρίτες χώρες\nΟ "Συνήγορος του Καταναλωτή" ζητάει την προσοχή των καταναλωτών, ενημερώνοντας τους ότι η κατάργηση των τελών περιαγωγής αφορά μόνο στα 28 κράτη μέλη της ΕΕ.\nΚαταργούνται από σήμερα τα τέλη περιαγωγής\nΑπό σήμερα οι Ευρωπαίοι πολίτες θα μπορούν να ταξιδεύουν από χώρα σε χώρα στην ΕΕ χωρίς να χρεώνονται επιπλέον για την τηλεφωνία, τα σύντομα γραπτά μηνύματα (SMS) ή την κίνηση (όγκο δεδομένων), αλλά θα χρεώνονται με βάση της εγχώριες τιμές μέσα από το πρόγραμμα κινητής τηλεφωνίας στο οποίο και είναι συνδρομητές. Για παράδειγμα, ο καταναλωτής που έχει επιλέξει ένα μηνιαίο πακέτο δωρεάν ομιλίας, SMS ή δεδομένων στη χώρα του, οποιαδήποτε χρήση γίνεται όταν ταξιδεύει στην ΕΕ, θα αφαιρείται από το πακέτο, ακριβώς όπως γίνεται και στη χώρα του, χωρίς πρόσθετες χρεώσεις, υπό τον όρο της εύλογης χρήσης. Για το λόγο αυτό καλό θα είναι ο καταναλωτής να ελέγχει το υπόλοιπο του χρόνου του πριν ταξιδέψει αλλά και κατά τη διάρκεια της παραμονής του στο εξωτερικό. Σε περίπτωση που κάποιος μετακομίσει και εγκατασταθεί μόνιμα σε άλλο κράτος-μέλος της ΕΕ, θα πρέπει να προχωρήσει σε νέα σύμβαση με τοπικό τηλεπικοινωνιακό πάροχο και, στη συνέχεια, θα απολαμβάνει τα ίδια δικαιώματα, όταν ταξιδεύει στο εξωτερικό εντός ΕΕ. Για να αποφύγει τους «φουσκωμένους» λογαριασμούς, έχει τεθεί ανώτατο όριο όσον αφορά τον όγκο των δεδομένων που μπορεί ο καταναλωτής να «κατεβάσει » από το κινητό ανά τον κόσμο: 50 ευρώ (ή το αντίστοιχο ποσό σε άλλο νόμισμα), εκτός αν έχει συμφωνήσει διαφορετικό όριο με τον πάροχό του. Θα λαμβάνει, επίσης, προειδοποίηση, όταν φθάνει στο 80% του ορίου που έχει συμφωνήσει.


Τα μέτρα για ισότητα και οικογένεια στο νομοσχέδιο για την προστασία της εργασίας - LifeValley\nΤα μέτρα για ισότητα και οικογένεια στο νομοσχέδιο για την προστασία της εργασίας\nΑυτό δήλωσε ο υπουργός Εργασίας και Κοινωνικών Υποθέσεων Κωστής Χατζηδάκης\nκατά τη διάρκεια τηλεδιάσκεψης με το με το Εθνικό Επιμελητηριακό Δίκτυο Ελληνίδων Γυναικών Επιχειρηματιών (ΕΕΔΕΓΕ), κατά την οποία η πρόεδρος κ. Σοφία Κουνενάκη-Εφραίμογλου παρουσίασε τις προτάσεις του Δικτύου για τα πρώτα δυο κεφάλαια του νομοσχεδίου. Στην τηλεδιάσκεψη συμμετείχαν επίσης η υφυπουργός Εργασίας και Κοινωνικών Υποθέσεων αρμόδια για την Δημογραφική Πολιτική και την Οικογένεια, Μαρία Συρεγγέλα και η Γενική Γραμματέας Δημογραφικής και Οικογενειακής Πολιτικής και Ισότητας των Φύλων Γιάννα Χορμόβα.\nΣτη συνέχεια, περιέγραψε τις βασικές ρυθμίσεις:\nΌπως είπε, «αναφορικά με τη βία και τη παρενόχληση στους χώρους εργασίας, δεν φέρνουμε απλώς προς κύρωση στη Βουλή τη Σύμβαση 190 του Διεθνούς Γραφείου Εργασίας, αλλά εισάγουμε μια ουσιαστική δέσμη μέτρων». Συγκεκριμένα:\nΓια το κεφάλαιο της συμφιλίωσης οικογενειακής και επαγγελματικής ζωής\nο κ. Χατζηδάκης υπογράμμισε ότι «πάμε πιο πέρα από το minimum των προβλέψεων της οδηγίας», καθώς:\nΗ υφυπουργός αρμόδια για την Δημογραφική Πολιτική και την Οικογένεια, Μαρία Συρεγγέλα, δήλωσε:\n«Aκούσαμε με ιδιαίτερη προσοχή τις προτάσεις των μελών του Εθνικού Επιμελητηριακού Δικτύου Ελληνίδων Γυναικών Επιχειρηματιών. Στόχος όλων μας είναι να προσαρμόσουμε την εργατική νομοθεσία της χώρας στις νέες εξελίξεις, να θωρακίσουμε τα δικαιώματα των γυναικών και να ενθαρρύνουμε τη γυναικεία επιχειρηματικότητα γιατί αποτελεί μοχλό ανάπτυξης της ελληνικής οικονομίας. Είμαστε ανοιχτοί στο διάλογο και συνεργαζόμαστε με κοινωνικούς φορείς για να στηρίξουμε τη γυναικεία εργασία και να προωθήσουμε τα μέτρα εκείνα που συμβάλλουν στην ισότιμη αξιοποίηση του ανθρώπινου δυναμικού».\nΗ Γενική Γραμματέας Δημογραφικής και Οικογενειακής Πολιτικής και Ισότητας των Φύλων, Γιάννα Χορμόβα τόνισε ότι\n«στη ΓΓΔΟΠΙΦ στοχεύουμε στην ενίσχυση των γυναικών στον τομέα της εργασίας και της επιχειρηματικότητας. Ο στόχος αυτός επιδιώκεται μέσα από τις αναπτυσσόμενες δράσεις, με τον διαρκή διάλογο με τους κοινωνικούς φορείς, αλλά και μέσα από τις προωθούμενες αλλαγές στη νομοθεσία. Είναι πλέον ξεκάθαρο πως χωρίς τις γυναίκες ανάπτυξη δεν υφίσταται και γι΄ αυτό επιχειρείται η θωράκισή τους μέσα από τη νομοθεσία».


Ο Λεβέντης σκιάζει τη σχέση Τσίπρα- Φλαμπουράρη - Newpost.gr\nΟ Λεβέντης σκιάζει τη σχέση Τσίπρα- Φλαμπουράρη\nΜέχρι σήμερα ότι έλεγε ο Αλέκος στον Αλέξη ήταν λίρα εκατό. Ο πρωθυπουργός ακολουθούσε τυφλά τις συμβουλές του πολιτικού του μέντορα και "παππού" των παιδιών του.\nΔημοσίευση 12 Φεβρουαρίου 2016, 00:25 / Ανανεώθηκε 12 Φεβρουαρίου 2016, 00:37\nτης Άρτεμις Παραδεισου\nΜέχρι σήμερα ότι έλεγε ο Αλέκος στον Αλέξη ήταν λίρα εκατό. Ο πρωθυπουργός ακολουθούσε τυφλά τις συμβουλές του πολιτικού του μέντορα και "παππού" των παιδιών του. Ο Αλέκος Φλαμπουράρης ήταν ο άνθρωπος που προετοίμασε την ανάληψη της εξουσίας που πλησιάζε τον Αλέξη Τσίπρα με μεγάλη ταχύτητα πριν από έναν χρόνο. Δικές του προτάσεις ήταν οι βασικές επιλογές, τελικά, του πρωθυπουργού για τα πρόσωπα και της δομή του συστήματος εξουσίας.\nΉταν ο αρχιτέκτονας της συμφωνίας με τον Καμμένο, που όπως αποκάλυψε η Ζωή Κωνσταντοπούλου ήταν έτοιμη, πριν κλείσουν οι κάλπες της 25ης Ιανουαρίου.\nΚαι στη δεύτερη φορά, ο Αλέκος Φλαμπουράρης είναι ο άνθρωπος που έπεισε τον Αλέξη Τσίπρα πως θα μπορούσε να στηριχθεί στον Βασίλη Λεβέντη.\nΟι τελευταίες επιθέσεις, όμως, του προέδρου της Ένωσης Κεντρώων έχουν ενοχλήσει τον πρωθυπουργό, που δεν έχει κρύψει τη δυσαρέσκειά του και στον υπουργό Επικρατείας. Ο Αλέξης Τσίπρας, σύμφωνα με πληροφορίες, στις κατ' ιδίαν συνομιλίες του μιλά ανοικτά για σχέσεις του Βασίλη Λεβέντη με επιχειρηματίες και από τον χώρο των ΜΜΕ. Συνδέει, δηλαδή, τη στάση του με την υπόθεση των τηλεοπτικών αδειών.\nΠαρολαυτά, δημόσια, χάρις στην επιρροή- ακόμη- του Αλέκου Φλαμπουράρη η κυβέρνηση είναι πολύ προσεχτική απέναντι στην Ένωση Κεντρώων. Είναι χαρακτηριστικό πως την Τετάρτη η Αυγή κυκλοφόρησε με μία φωτογραφία Μητσοτάκη- Γεννηματά- Θεοδωράκη στην πρώτη σελίδα με την "κατηγορία" πως θέλουν να ρίξουν την κυβέρνηση. Ενώ την προηγουμένη ήταν ο Βασίλης Λεβέντης εκείνος που είχε ζητήσει την... παραίτηση του Αλέξη Τσίπρα.\nΣε κάθε περίπτωση, η ουσία είναι πως η στρατηγική Φλαμπουράρη για διεύρυνση της κυβερνητικής πλειοψηφίας με τον κόμμα Λεβέντη δε δείχνει να αποδίδει καρπούς. Ο πρωθυπουργός αισθάνεται ήδη την πίεση της κοινωνίας, χωρίς το εναλλακτικό σχέδιο που του είχε υποσχεθεί ο στενός του συνεργάτης. Με ότι αυτό μπορεί να σημαίνει για το μέλλον του ίδιου και όλόκληρης της κυβέρνησης.


Ακούγοντας μουσική με τους Editors - POPAGANDA\nΟι εταιρίες με μακροχρόνια και πλούσια ιστορία στο χώρο του ήχου, διακρίνονταν ανέκαθεν για τις high fidelity ανησυχίες τους. Κάπως έτσι άλλωστε βρεθήκαμε από το γραμμόφωνο του 1895, στον ψηφιακό ήχο υψηλής ανάλυσης του σήμερα. Μη μπερδεύεσαι, δεν αναφέρομαι στο CD ή τα MP3 που είθισται να “σου στέλνει ο θείος από Αμερική” κάθε τρεις και λίγο αλλά στο Hi-Res Audio που χάρη στην ψηφιακή καταγραφή χωρίς απώλειες κάνει την επιστροφή στον πλούσιο, γεμάτο ήχο των πρωτότυπων αναλογικών πηγών, απτή πραγματικότητα.\nTo High-Resolution Audio αναφέρεται στην κωδικοποίηση και την αναπαραγωγή της μουσικής, χρησιμοποιώντας υψηλότερα ποσοστά δειγματοληψίας από ότι σε CD. Οι καλλιτέχνες συνήθως ηχογραφούν τα άλμπουμ τους σε Hi-Res (24bit/96kHz) στο στούντιο και μόλις τα κομμάτια φτάσουν στο στάδιο της τελικής μίξης, συμπιέζονται για χρήση σε CD και downloading (16bit/44.1kHz). Με την ποιότητα στουντιακού ήχου που προσφέρουν τα προϊόντα Hi-Res Audio, οι ακροατές έρχονται σε επαφή με τη μουσική σε μορφή που πλησιάζει όσο περισσότερο είναι δυνατό την αρχική εγγραφή και συνεπώς εφάμιλλη με αυτό που αρχικά δημιούργησε ο εκάστοτε καλλιτέχνης.\nΗ Sony, μπροστάρης σε αντίστοιχες ενέργειες “υψηλής πιστότητας” σε εικόνα και ήχο από τις απαρχές της ψηφιακής εποχής, μας κάλεσε στο Metropolis Studio του Λονδίνου (εκεί που οι Massive Attack ηχογράφησαν το Mezzanine, η Amy Winehouse το Back to Black και οι Manic Street Preachers το Holy Bible δηλαδή!) με σκοπό να γίνουμε αυτήκοοι μάρτυρες των παραπάνω ισχυρισμών, με τη βοήθεια του νέου Walkman NWZ-A15 και των αντίστοιχων ακουστικών MDR-1A. Και το κατάφερε με απόλυτη επιτυχία.\nΣημαντικοί συντελεστές της εν λόγω επιτυχίας δε θα μπορούσαν βέβαια να μην είναι οι special guests της όλης εκδήλωσης. Στο Studio A μας περίμεναν οι ιδιαίτερα λαοφιλείς (και δικαιολογημένα) και στη χώρα μας, Editors. H μπάντα από το Stafford, μας μίλησε για τη δημιουργική διαδικασία που κρύβεται πίσω από κάθε τους κυκλοφορία, για τη σημασία που έχει η ηχητική αρτιότητα στο τελικό καλλιτεχνικό αποτέλεσμα, αλλά και για την ιδιαιτερότητα του να ακούς τη μουσική σου όπως ακριβώς τη φαντάστηκες κατά τη διάρκεια της ηχογράφησης. Εν ολίγοις και δια στόματος Tom Smith λοιπόν:\nΤα δυο τελευταία στούντιο άλμπουμ σας ‘In This Light And On This Evening’ και ‘The Weight Of Your Love’ επανκδόθηκαν σε Hi-Res Audio format. Πόσο σημαντικό είναι για εσάς να ακούτε τη μουσική σας, ακριβώς όπως την ηχογραφήσατε;\nΕίναι η μεγάλη ευκαιρία για τους fans που επιθυμούν να ακούσουν τη μουσική μας σε πλήρες εύρος. Ως μουσικός, το να γνωρίζεις ότι οι ακροατές σου μπορούν να εμβαθύνουν στα ηχοτοπία των ηχογραφήσεων σου εάν το επιθυμούν, είναι σίγουρα πόλυ ευχάριστο. Υπάρχει μια στιγμή στο στούντιο, όπου έχουμε τελειώσει με τις ηχογραφήσεις, είναι συνήθως αργά το βράδυ (και η κατανάλωση αλκοόλ έχει ήδη ξεκινήσει), και καθόμαστε όλοι μαζί να ακούσουμε τη δουλειά μας, πολύ ωραία και δυνατά μέσω των monitors του στούντιο. Συχνά σκέφτομαι ότι τα τραγούδια δεν πρόκειται να ακουστούν τόσο καλό όσο αυτή τη στιγμή ποτέ ξανά. Ο Hi-Res ήχος δίνει στον ακροατή την ευκαιρία να έρθει πιο κοντά σε εκείνη την στιγμή της εγγραφής.\nΠως θα περιέγραφες την “πρόοδο” του ήχου σας μεταξύ των δυο προαναφερθέντων άλμπουμ σας λοιπόν;\nΤο ‘In This Light And On This Evening’ είναι ένας σκοτεινός, κλειστοφοβικός δίσκος ηλεκτρονικού ροκ, ενώ το ‘The Weight Of Your Love’ είναι ένα ορθάνοιχτο ροκ άλμπουμ, πιο άμεσο τόσο σε ήχο όσο και στη γραφή του.\nΚαι πώς θα περιέγραφες την εξέλιξη στον ήχο που θα θέλατε να δείτε όταν επιστρέψετε στο στούντιο για να ηχογραφήσετε το επόμενο άλμπουμ;\nΕίμαστε ήδη πολύ κοντά στην τελική μίξη του πέμπτου μας δίσκου, και πιστεύω ότι κατά κάποιο τρόπο είναι ένας συνδυασμός και των δύο. Είναι πολύ περισσότερο ηλεκτρονικό από το ‘The Weight Of Your Love’, αλλά έχει μια αμεσότητα που θυμίζει έντονα αυτό το άλμπουμ\nΑν θα μπορούσες να είσαι παρόν σε ένα στούντιο ηχογράφησης με οποιαδήποτε μπάντα ή καλλιτέχνη (ζωντανό ή νεκρό), ποιός θα ήταν και γιατί;\nΟποιοσδήποτε από τους μεγάλους. Το να δεις τον Elvis ή τον Freddy Mercury να γράφουν ξανά φωνητικά θα ήταν μαγικό. Έστω να ήμουν μια μύγα στον τοίχο την ώρα που οι REM έγραφαν το ‘Automatic For The People’. Βασικά, αυτό, να ήμουν εκεί τη στιγμή που ο Michael Stipe γελάει τραγουδόντας “οr a reading from Dr. Seus” στο κομμάτι ‘The Sidewinder Sleeps Tonite’. Το να μοιραστόυμε αυτό το αστείο, όποιο και αν είναι αυτό, θα ήταν τόσο cool. Υποθέτω πως απάντησα περισσότερα ως fanboy παρά ως studio-geek όμως, συγνώμη.\nΚλείνοντας, αν μπορούσες να διαλέξεις ένα από τα σπουδαία κομμάτια του παρελθόντος που ακούσαμε σήμερα σε Hi-Res ποιότητα εδώ στα Metropolis Studios, και που ξεχώρισες περισσότερο ακούγοντας τα ξανά και με αυτό τον τρόπο. Ποιό θα ήταν;\nΝομίζω το ‘How Soon is Now’ των Smiths. To λατρεύω στο σύνολο του αυτό το κομμάτι… αλλά υποθέτω ότι η εισαγωγή είναι «Η στιγμή», με την κιθάρα βιμπράτο και τη slide σε αρμονία. Χρησιμοποιώντας το ρυθμικό βιμπράτο δίνει στο κομμάτι αυτή την ασυνήθιστη δυναμική του από το ξεκίνημα. Αυτό σε συνδυασμό με την ένταση της slide κιθάρας δίνει στην εισαγωγή μια τόσο μοναδική ποιότητα. Πραγματικά υπέροχα ασυνήθιστη χρήση της ηλεκτρικής κιθάρας.


Σικελία: 10 λαθρομετανάστες βρήκαν τραγικό θάνατο - Now24.gr\nΈξι Σομαλοί και τέσσερις Ερυθραίοι προσπαθούσαν να φτάσουν με ξύλινο πλεούμενο από τις ακτές της Λιβύης στη Σικελία και βρήκαν τραγικό θάνατο…\nΆλλοι σαράντα οκτώ μετανάστες κατάφεραν να φτάσουν ζωντανοί στην Ιταλία. Εξουθενωμένοι, μεταφέρθηκαν σε πλοιάριο της ιταλικής ακτοφυλακής, ενώ βρίσκονταν σε απόσταση εξήντα ναυτικών μιλίων νότια του νησιού Λαμπεντούζα.\nΌλοι τους προέρχονται από την υποσαχάρεια Αφρική και κατάφεραν να καλέσουν σε βοήθεια στο ιταλικό πολεμικό ναυτικό και στην ακτοφυλακή, χάρη σε δορυφορικό κινητό τηλέφωνο που είχαν μαζί τους. Οι δέκα άτυχοι που πέθαναν γλίστρησαν στην θάλασσα λόγω μεγάλης θαλασσοταραχής, λίγες ώρες μετά την αναχώρηση από την Λιβύη.\nΉττα της ΑΕΚ από Ψωμιάδη\nΤα Angry Birds γίνονται τηλεοπτική σειρά!\nΜισέλ Ομπάμα: “Ο Μπαράκ έχει ζήσει το Αμερικάνικο όνειρο”\nΡεν: “Μεγάλο λάθος η ένταξη της Ελλάδας στην ευρωζώνη”\nΖευγάρι Αυστραλών έχασε συγγενείς και στις δύο πτήσεις της Malaysia Airlines


Πώς απευθύνεστε στα πεθερικά σας? - Page 7 - Γιαγιά και Παππούς - Parents.org.gr\nΓια το πως θα τους αποκαλώ έγινε ολόκληρη συζήτηση με τα πεθερικά. Ο πεθερός μου επειδή δεν έχει κόρη μου ζήτησε παρακαλώντας με να τον φωνάζω μπαμπα και να του μιλάω στον ενικό. Μέχρι και ολόχρυσο δαχτυλίδι με σμαράδια μου πήρε για να με πείσει. Ώσπου έφτασε σε σημείο να μου κάνει όλα τα χατήρια. Μου είπε πως θα μου κάνει δώρο και αυτόκίνητο αλλά τον πρόλαβε ο άντρας μου. Και τι δεν έκανε για να τον φωνάξω μπαμπά. Εμένα όμως δεν μου έβγαινε με τίποτα, όχι ότι έφταιγε ο άνθρωπος, αλλά δεν ξέρω απλά δεν μου έβγαινε. Έτσι τον αποκαλώ κύριε τάδε και του μιλάω στον πληθυντικό, αλλά μερικές φορές του πετάω και καμιά λέξη στον ενικό να χαρεί λίγο. Από την άλλη μεριά η μάνα του άντρα μου μου ζήτησε μπροστά στον κόσμο να την φωνάζω μητέρα και να της μιλάω στον πληθυντικό αλλά όταν είμαστε μεταξύ μας να την λέω κυρία τάδε και πάλι στον πληθυντικό. Φυσικά εγώ επειδή μου την 'εδωσε η απόλυτη υποκρισία και το ότι κοιτάει συνέχεια τι θα πει ο κόσμος την φωνάζω κυρία μπροστά στον οποιοδήποτε.Έτσι και αλλιώς δεν με αισθάνεται σαν κόρη αλλα σαν γυναίκα του γιου της. Αξίζει να σας πω ότι μια φορά μου ξέφυγε και της είπα μια λέξη στον ενικό και μούτρωσε.Τι να πω;\nΣΤΗΝ ΑΡΧΗ ΤΟΥΣ ΦΩΝΑΖΑ ΜΑΜΑ,ΜΠΑΜΠΑ.ΜΕΤΑ ΚΑΙ ΕΓΩ ΑΠΟ ΧΟΝΤΡΑ ΠΡΑΓΜΑΤΑ ΠΟΥ ΕΓΙΝΑΝ ΔΕΝ ΤΟΥΣ ΑΠΟΚΑΛΩ.ΤΟΝ ΠΕΘΕΡΟ ΟΤΑΝ ΤΟΝ ΒΛΕΠΩ ΑΛΛΑ ΚΑΙ ΑΠΟ ΤΟ ΤΗΛ.ΤΙ ΚΑΝΕΙΣ?ΕΝΙΚΟ.ΚΑΙ ΠΟΛΥ ΤΟΥ ΕΙΝΑΙ.ΟΣΟ ΓΙΑ ΤΗΝ ΠΕΘΕΡΑ ΤΗΝ ΒΛΕΠΩ 2ΦΟΡΕΣ ΤΟ ΧΡΟΝΟ?ΑΠΟΦΕΥΓΩ ΚΑΙ ΝΑ ΤΗΝ ΚΟΙΤΩ.ΚΑΙ ΑΝ ΜΟΥ ΜΙΛΗΣΕΙ ΤΙ ΚΑΝΕΙΣ?ΑΠΟΜΑΚΡΙΣΜΕΝΑ ΤΑ ΠΡΑΓΜΑΤΑ ΠΟΛΥ.Ο ΑΝΤΡΑΣ ΜΟΥ ΞΕΡΕΙ ΠΩΣ ΑΙΣΘΑΝΟΜΑΙ ΚΑΙ ΔΕΝ ΜΙΛΑΕΙ ΠΙΑ.ΞΕΡΩ ΟΤΙ ΤΟΝ ΠΕΙΡΑΖΕΙ ΑΛΛΑ.....................\nΕγω το θεωρησα φυσιολογικο να τους λεω μαμα και μπαμπα, αφου εγιναν γονεις μου οταν παντρευτηκα το γιο τους και εγω κορη τους. Ο πεθερος μου εκλαψε την πρωτη φορα που το ακουσε. Τους μιλαω στον ενικο, αλλα με σεβασμο, αυτοι δημιουργησαν τον ανδρα που αγαπησα.\nΕγώ τους αποκαλώ κυρ-τάδε και κυρά-τάδε, χαχαχα, είναι και μεγάλοι άνθρωποι, περίπου 15 χρόνια μεγαλύτεροι από τους δικούς μου και γι΄αυτό δε μου βγαίνει ούτε ο ενικός. Μερικές φορές τους λέω πεθερό και πεθερά γιατί στην τελική, αυτό μου είναι, δεν ξέρω γιατί ακούγεται κακό σε πολλά πεθερικά. Εκείνοι πάντως μου είπαν ότι δεν ήθελαν μαμά και μπαμπά αλλά και να ήθελαν δεν θα μπορούσα εγώ, είναι πολύ ιερές αυτές οι προσφωνήσεις για να πηγαίνουν όπου νά 'ναι. Η πλάκα είναι ότι αφού γέννησα άρχισα να φωνάζω τον άντρα μου μπαμπά και τον μπαμπά μου παππού. Ο μπαμπάς μου τώρα πια άμα τον λέω μπαμπά μου λέει "παππού να με λες, είναι πιο ωραίος τίτλος"!!\nΠάντως, εκτός από μένα έχουν άλλες 2 νύφες και μία ετοιμάζεται μάλλον και καμία από τις 3 δεν λέει μαμά/μπαμπά ούτε μιλά στον ενικό. Οπότε εγώ που ήρθα τρίτη έπρεπε να συγχρονιστώ.\nΣυμφωνώ με sol.\nΤο μαμά/μητέρα και το μπαμπάς/πατέρας είναι πολύ ιερά για να τα πούμε σε κάποιον που τον ξέρουμε λίγα χρόνια. Και εγώ κυρία τάδε και κύριε τάδε τους λέω ασχέτως της σχέσης που έχουμε (με την πεθερά μου έχουμε πολύ καλή κιόλας). Δεν την πειράζει φυσικά γιατί είναι και πολύ ανοικτό μυαλό.\nΟ πεθερός μου στις αρχές μετά τον γάμο μου ζητούσε να του μιλώ στον ενικό αλλά επειδή δεν το νιώθω και θέλω να τον κρατώ σε απόσταση φυσικά δεν το κάνω.\nΚαι η λέξη πεθερά και πεθερός τι έχει? Σιγά εγώ όταν μιλάω σε τρίτους και είναι αυτοί παρόντες λέω πχ "είμαι στην πεθερά μου"...μια χαρά είναι και δεν δείχνει λιγότερο σεβασμό φυσικά.\nτην πεθερα μου την φωναζω Κυρια Σοφια και τον πεθερο μου παππου\nΕίχα πει και παλαιότερα και το ξαναγράφω για τις καινούργιες\nΓιατί ρε παιδιά δεν τους φωνάζετε με την ιδιότητα τους?\nΕγώ τους φωνάζω πεθερό και πεθερά\n-"Γειά σου πεθερέ καλά είσαι?"\n-"Πεθερά , μου πιάνεις λίγο το αλάτι?"\nΠΟΛΥ ΑΠΛΟ!!! :) :)\nΕπίσης επειδή την πεθερά μου της έχω πάρει λίγο τον αέρα την φωνάζω και "Κουκλάρα μου" και κάθομαι και γουστάρω που σκανδαλίζεται διότι είναι της εκκλησίας\nΠαιδιά δοκιμάστε το "Πεθερέ" και "Πεθερά" και θα σωθείτε λέμε!!!!!\nΑυτό δεν το είχα σκεφτεί ποτε! Μόλις συνειδητοποίησα ότι απλά τους απευθύνω το λόγο όταν έχουμε οπτική επαφή. Μάνα είναι μόνο μία. Και ο μπαμπάς επίσης. Επίσης τους μιλάω στον ενικό γιατί θεωρώ πολύ ψυχρό το να απευθύνομαι στον πληθυντικό σε κάποιους με τους οποίους έχω τόσο στενή σχέση. Το γιο τους παντρεύτηκα. Τον πλυθηντικό τον φιλαώ για τους ξένους και τους γείτονες που δεν θέλω πολλά πολλά μαζί τους\nDaddycool είσαι αρχηγός!!!\nΚι εγώ πεθερό και πεθερά τους λέω και εννίοτε παππού-γιαγιά... αλλά κουκλάρα και πρόεδρο δεν τα'χα σκεφτεί! Εύγε...\nμπορούμε να χρησιμοποιήσουμε και υποκοριστικά:\nΡούλα, από το πεθερούλα\nΡούλη, από το πεθερούλη\nΕπίσης με το μάνα και πατέρας είχα και εγώ ένα κόλλημα μέχρι που πήγα στο στρατό.\nΕκεί λοιπόν , στην Σχολή Δοκίμων κάθε έναν από εμάς τον "χρεώνονταν" ένας "Βητάς" για προσωπικό καψώνι και τα λοιπά και τα λοιπά.\nΣτην ανεπίσιμη λοιπόν αυτή στρατιωτική λοιπόν διάλεκτο , Ο εν λόγω Βητάς ήταν λοιπόν ο "πατέρας μας" και εμεις "οι γιοι":\n-"Διατάξτε , πατέρα ΥΕΑ"\n-"ΔΙΑΤΑΞΤΕ ΠΑΤΕΡΑ ΥΕΑΑΑΑΑΑΑΑΑ"\n-"Πέσε ρε και πάρε εκατό κάτω από το κρεβάτι τραγουδώντας το μακεδονία ξακουστή"\n-"Μάλιστα , πατέρα ΥΕΑ"\nΈτσι ξεκόλησα και με την μοναδικότητα αυτής της έννοιας :) Όλα στο μυαλό είναι . Τώρα μπορώ να πω πατέρα μέχρι και τον Μητσοτάκη και Μάνα μέχρι και την Θάτσερ. :)\nΕιμαι τυχερη .Η πεθερα μου ειναι αγια γυναικα,αληθεια αγγιζει την αγιοσυνα.Την φωναζω μαμα,φυσικα.Στην αρχη με δυσκολευε λογω συνηθειας.Και φυσικα ενικος.\nΧριστιάνα μην μας το κάνεις αυτό...\nΕδώ μέσα όλοι έχουμε πεθερές κουφάλες αλλά ακόμα και αν δεν είναι κουφάλες εμείς τις αποκαλούμε κουφάλες\nΚαλά θα κάνεις λοιπόν να ξεκινήσεις να αποκαλείς και την δικιά σου κουφάλα με το όνομα της , δηλαδή : κουφάλα.\nΕίσαι μικρή ακόμα και δεν ξέρεις τα κόλπα εδω , αλλά μην επαναληφθεί σε παρακαλώ.\nΜην ξανακούσουμε τέτοιες ανωμαλίες περί καλής πεθεράς και τα λοιπά , διότι εδώ μέσα είμαστε όλοι αξιοπρεπείς άνθρωποι με κουφάλες πεθερές.\nΑκους εκεί! Ήρθαν τα άγρια να διώξουν τα ήμερα\nΧα,χα,χα.Συγγνωμη,σας την εσπασα,ε .Δεν θα επαναληφθει.\nΩχ daddycool νομίζα οτι μονο οι νύφες δεν τα πηγαίνουν καλά με τις πεθερές........κι εσύ στο κλάμπ;;;;;;\nΤι σου έκανε καλέ η πεθερά σου...μπας και ειναι της ομοιοπαθητικής\nΕίναι απόφοιτος της ανωτάτης πολυξερικής με master ξεροκεφαλίτιδας και με ντοκτορά στην τέχνη του "Κάνω-του-κεφαλιού-μου-και-δε-μπα-να-λες"\nΕπίσης είναι πεθερά.\nΤο να είναι μια χμμμ.. κυρία πεθερά ή μάλλον Πεθερά , δεν είναι απλά ιδιότητα αλλά είναι επίσης ικανή και αναγκαία συνθηκη για να ανεβάζει την πίεση του άμοιρου γαμβρού (και άρα και του φουκαρά υποφαινόμενου) μόνο και μόνο με την διαδικασία του Πεθερείζειν.\nΤο Πεθερείζειν είναι εκείνη η σιωπηλή διαδικασία παρουσίας της Πεθεράς στον χώρο στην οποία δίνουν την εντύπωση στους γύρω τους ότι Εκείνες είναι οι Αγίες που Όλα τα υπομένουν από τον Αγριάνθρωπο γαμπρό , που κατέβηκε από το Κατσικοχώρι του για να Μαρκαλέψει το Πολυτιμότερο που είχε η αθώα κόρη τους , τον Κατσικοκλέφτη εκείνον λέγω που πριν από εκείνον ούτε ο Ήλιος δεν είχε δει τον ανθό της και γενικότερα - άτυχη ήταν η κοπέλα , άτυχη και τά έβλεπε αυτή τα σημάδια και και και.... μεγάλα τα βασανα τους....\ndaddy θα σε ξενερωσω κ εγω τωρα\nη πεθερα μου ειναι ενας υπεροχος ανθρωπος,μια γλυκια φυσιογνωμια που δεν μπορεις παρα να την λατρεψεις\nειναι γατα δεν μπορεις να την ξεγελασεις ,να υποκριθεις\nδυναμικη κ ανεξαρτητη (μεγαλωσε 7 παιδια)\nαν και ζει σε ενα μικρο ορεινο χωριο της ηπειρου με μονιμους κατοικους 5-6 γεροντακια ειναι μεσα σε ολα!περισσοτερο προοδευτικη απο καθε πρωτευουσιανα\nκαι το κυριοτερο ΔΕΝ ΕΙΝΑΙ ΤΗΣ ΕΚΚΛΗΣΙΑΣ\nκ παλι σορυ νταντυ\nΜα και εγώ εάν είχα την πεθερά μου απομονωμένη σε ένα βουνό 500 χιλιόμετρα από την Αθήνα , με μόνη παρέα 5 γεροντάκια θα την αγαπούσα πολύ\nΜα και φυσικά ειναι άγια γυναίκα αφου και μονο ζει σε ενα απομακρυσμένο χωριό της Ηπείρου\nΟ daddycool το έθεσε επιστημονικά πάντως το θέμα και μιλάει για το 95% των περιπτώσεων.....εσυ απλά να κάνεις το σταυρό σου!\nΑ ρε yogini το γράψαμε ταυτόχρονα - τα μεγάλα πνεύματα !!!!\nΕμενα παντως ειναι αγια και μενει στο διπλα διαμερισμα.Μου εχει δωσει κλειδι του σπιτιου της,μου εχει πει να μπαινοβγαινω οποτε θελω και κεινη ουτε εχει το δικο μου,ουτε μου χτυπαει καν την πορτα.Αν θελει κατι,μου κανει αναπαντητη στο κινητο και αν δεν κανω κατι πηγαινω.\nβρε παιδια η πεθεροπληξια δεν εχει συνορα\nκαι σε ακτινα 1000 χιλιομετρων σε χτυπαει\nεσυ daddy για να coolαρεις ο μονος τροπος ειναι να την κλεισεις σε κανα μοναστηρι ως θεουσα για σενα yogini κανα ταξιδακι στο καζακσταν?\nΜωρέ έφτιαξαν μια σπιταρα στην Κέρκυρα και όλο λένε θα πάνε κι όλο εδω ειναι μπαστακωμένοι\nΤώρα και με το μωρό σιγά μην πάνε πουθενά\nΒέβαια θα το δούνε όσο το δούνε όσο θα ειναι ο άντρας μου σε άδεια...μόλις γυρίσει στο καραβάκι του....ΑΝΤΕ ΓΕΙΑ!....εγω να φανταστείτε τους βλέπω σπάνια και μένουμε ενα στενό διαφορά\nΔεν ειμαι εγώ πεθερόπληκτη αλλα η πεθερά μου νυφόπληκτη!\nΗ δικια μου ειναι σκετη σμερνα! απο την αλλη υπαρχουν στιγμες που μοιαζει να εχει ξεπηδησει απο τις 7 θανασιμες πεθερες .. Αλλα αντεχω σιγα μην μασισω απλα περιμενω απο αυτην τα παντα και δεν πιστευω ποτε τιποτα απο οσα λεει καθε κινησει καθε λογος κρυβει απο πισω και κατι .\nΤα ποστ σου βρε daddycool δεν πρέπει να τα διαβάζω νύχτα!!!!!!!!!!Θα τους ξυπνήσω όλους!!!!!!!!!!!!!!!\nΕ.........αν σου πώ ότι η δική μου η πεθερά με παίρνει τηλέφωνο πρίν κοινωνήσει και μου ζητάει συγχώρεση (λόγω του καθιερωμένου που κι εγώ ομολογώ πως δεν το ήξερα) και γελάω κάθε φορά και της απαντάω με τον ίδιο τρόπο." Μα δεν θυμάμαι να έκανες κάτι κακό τι να σου συγχωρήσω;;;;;;;;;;;;;;;;;\nΑφού σκέφτομαι να την βγάλω στις ειδήσεις!!!!!!!!!Ευρέθη καλοσυνάτη πεθερά!!!!!!!!!!!!!!!!!!!!


Εκδόσεις Πατάκη | Page 2 | Πάμε Βόλτα\nΜε λένε Νικόλα και είμαι στα δεκατέσσερα. Κρατώ στα χέρια μου ένα σχολικό τετράδιο και προσπαθώ να βρω την αρχή, τα πρώτα λόγια, για να γράψω την ιστορία του Μπίλμπο. Αναρωτιέμαι αν θα τα καταφέρω. Στο βάθος, είναι μια ιστορία της δικής μου ζωής. Κι έχω ανάγκη να τη γράψω. Να τη μοιραστώ μαζί σας. Και δεν κρατιέμαι, θέλω να αρχίσω. Να πω γρήγορα όσα πρέπει, όσα είναι απαραίτητα για να φτάσω εκεί. Εκεί, βαθιά, στην καρδιά των γεγονότων, εκεί, στην καρδιά του κόσμου. Γιατί, λέω, μπορεί και να υπάρχει αυτή η μεγάλη καρδιά που ο χτύπος της μοιράζεται σε όλα τα πλάσματα.\nΔιάβασε αυτό το βιβλίο και μπες εσύ στη θέση μου, γίνε εγώ, κι έλα στο μυστηριώδες «Καταφύγιο Σελίδων».\n«Η μαγεία θέλει χάρη, φαντασία και μπαχάρι, θάρρος, πείσμα, τσαχπινιά και καθόλου τεμπελιά!»\nΗ Μπέτση θέλει να κερδίσει στον διαγωνισμό μαγειρικής «οι Μαύροι σκούφοι», αλλά της λείπει ένα βασικό συστατικό για την υπέροχα αηδιαστική συνταγή της... Θα καταφέρει να βρει το κόκκινο μανιτάρι-τσίλι μέχρι να έρθουν οι φίλοι της για το δείπνο;\nΑυτό το βιβλίο είναι γεμάτο με απίθανες δραστηριότητες που θα συμπληρώνουν τη διασκέδασή σου όλες τις μέρες του καλοκαιριού! Κάθε μεγάλη του σελίδα περιέχει κρυμμένα πράγματα για να βρεις, γρίφους για να λύσεις και σημεία για να σχεδιάσεις και να ζωγραφίσεις. Μπορείς να την κόψεις και να την έχεις μαζί σου παντού!\nΕικονογράφος : Ellis Lauren,Ordas Emi,Cerato Mattia,The Boy Fitz Hammond,Julve Oscar,Gaggia Matteo,Castellani Andrea\nΣχεδιαστής : Tomlins Karen,Addison Jenny,Cooper Sharon\nΣυντελεστές: Μπακογεώργου Ελένη (μετάφραση), Le Huche Magali (εικονογράφηση)\nΕικονογράφος: Lauren Ellis, Emi Ordas, Mattia Cerato, The Boy Fitz Hammond\nΗμερομηνία έκδοσης: 13/10/2017\nΣυλλογή: Δραστηριοτήτων (3-12 ετών)\nΗ Φαρφανέλα, η μικρή ροζ πουτίγκα, έχει τα πάντα! Δεν της λείπει τίποτα, μα τίποτα, εκτός από ένα... ροζ τσιμπιδάκι! Και κλαίει απαρηγόρητη, κλαίει τόσο πολύ, που τα δάκρυά της στερεύουν! Τι θα γίνει όμως όταν τα χάσει όλα; Όταν ακόμα και ο κύριος Χωνάκης, ο μπαμπάς της, τη διώξει από τη Χώρα που Όλο Χορεύουν; Για αρχή θα αλλάζει χρώμα: από ροζ θα γίνει ανοιχτό ροζ και από ανοιχτό ροζ... άσπρη! Στη συνέχεια θα πάρει ένα γερό μάθημα και θα καταλάβει ότι υπάρχουν πιο σημαντικά πράγματα για να κλάψει κανείς από λύπη ή ακόμα κι από χαρά.\nΗ Αφροδίτη, ο Λέλος, η Μπιάνκα και ο σκύλος ο Μπελάς κάνουν διακοπές στο νησί της γιαγιάς τους. Όµως βαριούνται. Βαριούνται τόσο πολύ, ώστε µια µέρα αποφασίζουν να κατακτήσουν το απέναντι Nησί, που έχει σχήµα δεινόσαυρου! Ένας µυστηριώδης άγνωστος θα τους βοηθήσει να εκµεταλλευτούν τις δυνάµεις που τους παρέχει η φύση. Τα τρία παιδιά θα συναντήσουν εµπόδια και αντιπάλους. Kατακτώντας, όµως, το Νησί θα ανακαλύψουν τον εαυτό τους...


απόΝίκος Ασλανίδης - Μαΐου 11, 2020\nΣε αυτό το άρθρο ο Νίκος Ασλανιδης θα μιλήσει για το ντοκιμαντέρ που ακολούθησε ύστερα το Money In The Bank, σχετιζόμενο με τον άνθρωπο πίσω από τον χαρακτήρα του Undertaker. Θα αναφέρω μερικά από τα πράγματα που αποκαλύφθηκαν και μερικές απόψεις μου.\nΑρχικά να αναφέρω πως ήταν το 1ο Chapter και θα ακολουθήσουν τέσσερα ακόμα! Στο ντοκιμαντέρ αποκαλύφθηκαν αρκετά πράγματα και μάθαμε πολλά για τον Mark Calaway (πραγματικό όνομα του Undertaker). Όλη την διάρκεια μίλαγε ως Mark και όχι ως Undertaker.\nΟ Mark τα τελευταία χρόνια περνάει δύσκολα και η ιστορία του πιστεύω πως αποκαλύπτει πολλά για το Pro Wrestling. Με όλα όσα είδα στο ντοκιμαντέρ, κατάλαβα πως ο Mark είναι αρκετά συναισθηματικός και πως η WrestleMania έχει έναν πολύ μεγάλο ρόλο στην ψυχολογία του. Όπως αναφέρθηκε στο ντοκιμαντέρ η παρουσία του Undertaker στην αρένα είναι πάντα αισθητή. Είδαμε επίσης αρκετές συνεντεύξεις από WWE Legends, όπως: Triple H, Shawn Michaels, Mick Foley, Bret Hart, Edge ακόμα και από τον ίδιο τον Vince McMahon όπου μιλούσαν για τον Undertaker.\nTHE END OF THE STREAK.\nΗ νύχτα που ολόκληρο το WWE Universe σοκαρίστηκε! Μια πολύ δύσκολη βραδιά για τον Mark και η βραδιά που τον άλλαξε! Συγκινημένοι και σοκαρισμένοι όλοι είδαμε τον Undertaker να αποχωρεί από το Ring, αλλά τι έγινε έπειτα; Ο Undertaker οδηγήθηκε σε νοσοκομείο και είχε υποστεί μια διάσειση. Δεν είχε καμία ανάμνηση του τι είχε γίνει στο Ring με τον Lesnar.\nΕκείνη ήταν η βραδιά που του άλλαξε την ζωή καθώς και την ψυχολογία. Μας αποκάλυψε πως ο ίδιος είναι πολύ απογοητευμένος με τους αγώνες του μετά την ήττα του στην WrestleMania. Η αυτοπεποίθηση του έχει διαλυθεί. Αντιμετωπίζει σωματικό αλλά και ψυχικό πόνο. Έχει φτάσει σε μια μεγάλη ηλικία και έχει υποστεί πολλούς τραυματισμούς και πολλαπλές εγχειρήσεις αλλά θέλει να αποσυρθεί όταν αυτός θελήσει και με μια καλή απόδοση στον αγώνα του.\nTHE UNDERTAKER'S LEGACY VS. THE ROMAN EMPIRE.\nΚακή εποχή για τον Mark καθώς είχε κάνει εγχείρηση στα πλευρά του και είχε δυσκολία στο περπάτημα. Είδαμε πως έκαναν μια ένεση στα πόδια του Mark μερικά λεπτά πριν τον αγώνα του με τον Roman Reigns, ώστε να του δωθει μια μικρή ευκολία στο περπάτημα. Βρισκόταν σε κακή φυσική κατάσταση. Δεν χρειάζεται να αναφέρω τίποτα, όλοι είδαμε τον αγώνα και ήταν ένας κακός αγώνας. Ο ίδιος ο Mark δήλωσε πως όταν έβαλε να παρακολουθήσει τον αγώνα ήταν πολύ απογοητευμένος για την άθλια απόδοση του.\nΕίναι πολύ κρίμα να βλέπεις έναν θρύλο όπως ο Undertaker να μην μπορεί να πάρει τα πόδια του και να σέρνεται στο μισό Match. Υπήρξαν ακόμα και άσχημα Botches. Αυτό είναι δύσκολο να το παρακολουθήσεις. Αν ακόμα δεν καταλαβαίνετε τι εννοώ σκεφτείτε τον Messi η τον Ronaldo να σέρνονται και να μην μπορούν να κάνουν τα μαγικά τους στο γυπεδο. Νομίζω αυτό είναι καλό παράδειγμα.\nΣυνοψίζουμε πως Ο Mark Calaway είναι ένας άνθρωπος όπου 30 χρόνια έχτιζε μια θρυλική και μια από τις σπουδαιότερες καριέρες ever. Ένας άνθρωπος που η δουλειά του πήρε έναν τεράστιο ρόλο στην ψυχολογία του και πως είναι συναισθηματικός. Η αυτοπεποίθηση του διαλύθηκε, υπέστη πολλά δύσκολα στην ζωή του μετά την σοκαριστικη του ήττα στην Grandest Stage Of Them All και βρέθηκε σε μια κακή φυσική, ψυχική και σωματική κατάσταση.\nΑυτά είδα στο ντοκιμαντέρ και πιστεύω πως όλοι οι Wrestling Fans πρέπει να το παρακολουθήσουν. Υπάρχει τεράστιο ενδιαφέρον και είναι πράγματα που καλό είναι να μαθαίνουμε ώστε να τα βλέπουμε όλα και με μια διαφορετική οπτική.


Οι μαθητές κατάργησαν την Κεραμέως στην πράξη | "Ενδείξεις-Αποδείξεις"\nΟι μαθητές κατάργησαν την Κεραμέως στην πράξη\n0 0 Πέμπτη 9 Δεκεμβρίου 2021 Edit this post\nΤου Χάρη Β.Μιχαλακόπουλου…. Δημοτικού Σύμβουλου Πύργου- Επικεφαλής της Παράταξης ΑΝΑΓΕΝΕΣΙΣ ΣΤΟΝ ΔΗΜΟ ΠΥΡΓΟΥ Από την προηγούμενη εβδομάδ...\nΤου Χάρη Β.Μιχαλακόπουλου….\nΔημοτικού Σύμβουλου Πύργου- Επικεφαλής της Παράταξης ΑΝΑΓΕΝΕΣΙΣ ΣΤΟΝ ΔΗΜΟ ΠΥΡΓΟΥ\nΑπό την προηγούμενη εβδομάδα ήταν έκδηλες οι ανησυχίες για την ανεξέλεγκτη αύξηση των κρουσμάτων του cov-19 στον Πύργο. Πολλές μαθητικές (κυρίως) κοινότητες είχαν αναφέρει κρούσματα και απουσίες παιδιών από τα σχολεία. Κάτι όμως που ανεξήγητα και (ύποπτα) περίεργα δεν φαινόταν στην καθημερινή επίσημη ενημέρωση από το Υπουργείο και τα ΜΜΕ.\nΠιάνοντας τον σφυγμό της κοινωνίας (μαθητές-γονείς-συγγενείς) που ανησυχούσε και επικοινωνούσε μαζί μας, καθώς και το σφυγμό του εμπορικού κόσμου που έβλεπε με μαθηματική ακρίβεια να κινδυνεύει να χαθεί η καλύτερη αγοραστική περίοδος των εορτών των Χριστουγέννων, η Δημοτική παράταξη ΑΝΑΓΕΝΕΣΙΣ εξέδωσε Δελτίο Τύπου-προειδοποίηση πριν 7 ημέρες. Σύντομα ακολούθησε επίσημα και η Δημοτική Αρχή με παρόμοιες εξαγγελίες στο ίδιο θέμα.\nΌμως βλέπουμε ότι η Πολιτεία έχει αγκιστρωθεί σε ένα ψυχρό αριθμού του 51%, όπως τον όρισε η Υπουργός Κεραμέως, και αρνείται να κλείσει τα σχολεία, που αποτελούν πηγές υπέρ-μετάδοσης. Τα αντανακλαστικά της κοινωνίας όμως και η πάντα καλύτερη (και αυθόρμητη) λογική της νέας γενιάς λειτούργησαν και πήραν την κατάσταση στα χέρια τους.\nΒλέποντας μια υγειονομική βόμβα να είναι έτοιμη να εκραγεί και αρνούμενα τα παιδιά (που περνούν πολύ ήπια, την έτσι και αλλιώς πολύ ήπια μετάλλαξη-Ο) να γίνουν αυτά η αιτία που θα αρρωστήσουν τους γονείς και τους παππούδες-γιαγιάδες τους, έκλεισαν μόνα τους τα σχολεία, στέλνοντας το μήνυμα στο Υπουργείο. Αυτή τη στιγμή που μιλάμε αρκετά σχολεία στο Πύργο Ηλείας βρίσκονται σε κατάληψη με πρωτοβουλίες μαθητών και γονέων.\nΑναμένουμε από το Υπουργείο να πράξει το αυτονόητο και να σταματήσει να σφυρίζει αδιάφορα ή να περιχαρακώνετε πίσω από ΚΥΑ. Τους νοιάζει ή δεν τους νοιάζει τελικά ή υγεία του πληθυσμού; Σε δεύτερη μοίρα (αλλά εξίσου σοβαρή), τους νοιάζει ή δεν τους νοιάζει η οικονομική ταφόπλακα του εμπορικού κόσμου της Πρωτεύουσας του Νομού Ηλείας;\nΥ.Γ. Για τη στάση μας απέναντι σε αυτό το θέμα, θα κριθούμε όλοι. Ειδικά αυτοί που σιωπούν (θεσμικοί ή μη) μη τυχών και δυσαρεστήσουν κάποιους κομματικούς μηχανισμούς.\n"Ενδείξεις-Αποδείξεις" : Οι μαθητές κατάργησαν την Κεραμέως στην πράξη


Mήνυμα Μίκη προς Λαφαζάνη: Παναγιώτη, μην κατέβεις στις εκλογές - BORO από την ΑΝΝΑ ΔΡΟΥΖΑ - boro.gr\nΑρχική / Διάφορα αλλά όχι Αδιάφορα / Mήνυμα Μίκη προς Λαφαζάνη: Παναγιώτη, μην κατέβεις στις εκλογές\nMήνυμα Μίκη προς Λαφαζάνη: Παναγιώτη, μην κατέβεις στις εκλογές\nΑύγουστος 26, 2015 Διάφορα αλλά όχι Αδιάφορα\nΜε μια επιστολή σε προσωπικό τόνο η οποία φέρει ηχηρά μηνύματα, ο Μίκης Θεοδωράκης απευθύνεται στον Παναγιώτη Λαφαζάνη και του ζητάει να μην κατέβει στις εκλογές.\nΑντιθέτως, του προτείνει να συστρατευθεί στις γραμμές του Παλλαϊκού Μετώπου.\nΌπως αποκαλύπτει μάλιστα ο Μ. Θεοδωράκης, οι δύο τους είχαν συνάντηση τις προηγούμενες ημέρες, κατά την οποία, ο κ. Θεοδωράκης διατύπωσε την άποψη – και ο επικεφαλής της Λαϊκής Ενότητας συμφώνησε – «η σημερινή Βουλή στην ουσία αποτελεί κύριο όργανο στην υπηρεσία της μνημονιακής πολιτικής με σκοπό την ψήφιση των νόμων που την υπηρετούν με δημοκρατικό μανδύα».\nTo πλήρες περιεχόμενο της επιστολής του Μίκη Θεοδωράκη στον Παναγιώτη Λαφαζάνη έχει ως εξής:\nΣτη συνάντηση που ζήτησες πριν λίγες μέρες, συμφώνησες μαζί μου ότι η σημερινή Βουλή στην ουσία αποτελεί κύριο όργανο στην υπηρεσία της μνημονιακής πολιτικής με σκοπό την ψήφιση των νόμων που την υπηρετούν με δημοκρατικό μανδύα.\nΓιατί η ύπαρξη μιας μόνιμης μειοψηφίας (ΚΚΕ και ΣΥΡΙΖΑ) χρησίμευε σαν άλλοθι για τους Συστημικούς Εξουσιαστές, Έλληνες και ξένους. Κυρίως τους ξένους.\nΚάποτε όλοι σας στον ΣΥΡΙΖΑ υπό τον Αλέξη Τσίπρα πιστέψατε ότι με την κατάκτηση της πλειοψηφίας στη βουλή και την ανάδειξή σας σε κυβέρνηση θα κατορθώνατε να χτυπήσετε την καρδιά του Συστήματος και να μεταβάλετε τη Βουλή από μνημονιακή σε αντιμνημονιακή.\nΑυτό που πέτυχε ο ΣΥΡΙΖΑ είναι να δυναμώσει το Μνημονιακό Μέτωπο.\nΝα γίνει δηλαδή οι ίδιος μνημονιακή δύναμη μετά τη ΝΔ, το ΠΑΣΟΚ και το νεοσυσταθέν ΠΟΤΑΜΙ.\nΕπιβεβαιώνεται έτσι η αρχή ότι δεν μπορείς να χτυπήσεις το Σύστημα μέσα από το Σύστημα, γιατί τελικά θα γίνεις κι εσύ Σύστημα.\nΑυτό σημαίνει ότι εάν πάρετε μέρος στις εκλογές, επιδιώκετε βεβαίως να γίνετε ένα μέρος της αμαρτωλής Βουλής.\nΘα υπάρχουν τότε μπροστά σας δύο ενδεχόμενα: Είτε ως αντιπολίτευση να λειτουργήσετε ως άλλοθι στις αντιλαϊκές αποφάσεις των ξένων είτε -αν γίνετε κυβέρνηση- να έχετε το τέλος του σημερινού μνημονιακού ΣΥΡΙΖΑ.\nΔεδομένου ότι η ισχύς του Συστήματος είναι καταλυτική.\nΜε μια εξαίρεση: τον ενωμένο και όρθιο ελληνικό Λαό.\nΕίναι κρίμα οι λαϊκές δυνάμεις που θα σας ψηφίσουν να έχουν την τύχη των οπαδών του ΣΥΡΙΖΑ που θέλουν – δε θέλουν θα ψηφίζουν Μνημόνια.\nΔηλαδή τα καταστροφικά μέτρα του Τρίτου Μνημονίου που μπορεί να αποδειχθούν μοιραία για το μέλλον της χώρας και του Λαού μας.\nΩς παλιός σύντροφος και φίλος σου, καλώ εσένα και τους οπαδούς του νέου κόμματος να συναντηθούμε στις επάλξεις του Παλλαϊκού Μετώπου που σήμερα θα κρατήσει ψηλά την αξιοπρέπεια του Λαού μας.\nΚαι αύριο, όταν ανδρωθεί, θα είναι η μοναδική δύναμη που θα μπορεί να λυτρώσει οριστικά την πατρίδα μας και να χαρίσει στον Λαό μας Ελευθερία, Ανεξαρτησία και Περηφάνια.


Πάτρα: Στην τελική ευθεία για τους Πανελλήνιους Αγώνες Στίβου | LepantoMag.gr\nΣτην τελική ευθεία για το πρώτο «λάβετε θέσεις» του πανελληνίου πρωταθλήματος στίβου ανδρών – γυναικών, που θα διεξαχθεί στο Παμπελοποννησιακό Στάδιο της Πάτρας, Σάββατο και Κυριακή, με ελεύθερη είσοδο για τους φιλάθλους.\nΈνα ιστορικό ραντεβού, ακριβώς 120 χρόνια μετά την πρώτη διοργάνωση που ξεκίνησε ως γνωστόν το 1896 στην Αθήνα, λίγες ημέρες πριν τη διεξαγωγή των Α’ Ολυμπιακών Αγώνων στο Καλλιμάρμαρο Παναθηναϊκό Στάδιο.\nΣτο Παμπελοποννησιακό Στάδιο θα πάρουν μέρος περίπου 1.000 αθλητές από όλη την Ελλάδα. Μία από τις σημαντικότερες φουρνιές στην ιστορία του Ελληνικού Στίβου, αν κρίνουμε από τους αθλητές που έχουν κάνει επίδοση καλύτερη από το όριο της Ευρωπαϊκής Ομοσπονδίας για το 23ο Ευρωπαϊκό πρωτάθλημα Ανδρών – Γυναικών που θα γίνει στο Άμστερνταμ της Ολλανδίας 6 με 10 Ιουλίου.\nΕπί κοντώ 4.40μ. Στέλλα – Ηρώ Λεδάκη Πανελλήνιο κλειστού Πειραιάς 15/2/2015.\nΜία μεγάλη διοργάνωση είναι το Πανελλήνιο Πρωτάθλημα Στίβου Ανδρών – Γυναικών που θα διεξαχθεί στην Πάτρα και θα έχει ως αποτέλεσμα να αγωνιστούν στο Παμπελο-ποννησιακό Στάδιο οι κορυφαίοι αθλητές της χώρας, μερικοί από αυτούς ήδη στη λίστα των κορυφαίων παγκοσμίως. Περισσότερες από 3.000 θα είναι οι διανυκτερεύσεις το τριήμερο των αγώνων με ότι αυτό συνεπάγεται για την οικονομία της περιοχής.\nΗ Ε.Α.Σ. Σ.Ε.Γ.Α.Σ. Βόρειας Πελοποννήσου ευχαριστεί θερμά το ΕΠΙΜΕΛΗΤΗΡΙΟ ΑΧΑΪΑΣ που ανέλαβε όλο το κόστος των Κυπέλλων – Επάθλων των Αγώνων και δηλώνει ότι ενέργειες όπως αυτή της δίνουν κουράγιο να συνεχίσει τις προσπάθειές της για την ανάπτυξη του υγιούς Αθλητισμού και την προβολή της Πόλης μας.


Memento Mori – Αναγνώσεις\nfotisk\tΣκέψεις\t 22 Ιανουαρίου 2019 22 Ιανουαρίου 2019 1 Minute\nΤα πρόσωπα σκεπτικά και δύσθυμα, το βήμα αργό και οι πλάτες σκυμμένες όσο ανηφορίζεις προς τους τάφους, για την τελευταία στάση πριν τον οριστικό αποχαιρετισμό. Οι οικείοι, προφανώς, βυθισμένοι στο πένθος τους και οι λοιποί, παρατηρητές του δρωμένου, αναμένουν την ολοκλήρωσή του. Η «αυλαία» πέφτει και ξεκινά ο δρόμος της επιστροφής.\nΈξαφνα παρατηρείς πως όσο απομακρύνονται τα βήματα από το χώρο ταφής, γίνονται όλο και πιο αλαφρά και πιο γρήγορα, οι ώμοι ανασηκώνονται, οι πλάτες ισιώνουν, τα πρόσωπα αποκτούν την καθημερινή τους όψη. Ίσως, μάλιστα παρατηρήσεις κάποια ευθυμία –ιδίως σε ευδία ημέρα-, καθώς ο χρωματισμός των φωνών ξεδιπλώνεται αυθόρμητα.\nΑσυνείδητα και σταθερά, η ζωή σε σπρώχνει μακριά από το φρεσκοσκαμμένο χώμα και τις παγερές συνδηλώσεις του. Ως την επόμενη φορά, οπότε, σύννους, θα ανηφορίσεις ξανά τον ίδιο δρόμο ή πλέον θα το κάνουν οι άλλοι για εσένα.\nPrevious Post Η επανάσταση της καθημερινής ζωής- Ρ. Βανεγκέμ\nNext Post Το κουτσό – X. Κορτάσαρ


Παρασύρθηκε από δύο Ι.Χ. στο δρόμο της Μεσσαράς\nΘύμα ένας 53χρονος\nΤο πιο άσχημο παιχνίδι έπαιξε η μοίρα σε έναν 53χρονο οικοδόμο, ο οποίος βρήκε τραγικό θάνατο χθες το πρωί ενώ πήγαινε στη δουλειά του στο Ηράκλειο. Ο άτυχος Μιχάλης Ψυχάκης με καταγωγή από την Κέρκυρα, ξεκίνησε νωρίς το πρωί από το σπίτι του στην Αγία Βαρβάρα όπου έμενε, για να πάει στο μεροκάματο, μη μπορώντας κανείς να πιστέψει το τέλος που θα είχε.\nΣτην εθνική οδό Ηρακλείου - Μοιρών, λίγο μετά τη διασταύρωση των Δαφνών οδηγοί διερχόμενων οχημάτων σταματούσαν μπροστά στο άψυχο σώμα ενός άνδρα, ο οποίος είχε λίγο πριν χάσει τη ζωή του.\nΟχήματα που δεν τον είχαν δει τον παρέσυραν, ρίχνοντάς τον στο έδαφος, ενώ πέρασαν από άνω του, παραμορφώνοντας το πρόσωπό του και κάνοντας δύσκολο το έργο της αναγνώρισής του θύματος.\nΈνας 49χρονος Ηρακλειώτης αλλά και ένας 22χρονος επίσης από το Ηράκλειο φαίνεται να ήταν οι οδηγοί που παρέσυραν άθελά τους στο θάνατο τον άτυχο οικοδόμο. Και οι δυο δεν εγκατέλειψαν το σημείο και περίμεναν την Αστυνομία για να δώσουν εξηγήσεις για το τραγικό τροχαίο δυστύχημα.\nΣτο σημείο του δυστυχήματος αστυνομικοί της τροχαίας προσπαθούσαν να συνθέσουν το παζλ της τραγωδίας και να βρουν την ταυτότητα του πτώματος. Ο άτυχος άνδρας που κειτόταν νεκρός δεν είχε την αστυνομική του ταυτότητα ή κάποια χαρτιά επάνω του, παρά μόνο το διακόπτη του αυτοκινήτου.\nΤα κλειδιά του αυτοκινήτου του, τα οποία πήραν οι αξιωματικοί της τροχαίας έδωσαν απαντήσεις για το όνομα του νεκρού, όχι όμως και για το πώς σημειώθηκε το τροχαίο. Σύμφωνα με πληροφορίες, ο διοικητής της τροχαίας Μ. Ζαϊμάκης σε απόσταση λίγων χιλιομέτρων είδε ένα όχημα ακινητοποιημένο. Βλέποντας ότι το κλειδί ανοίγει την πόρτα του αυτοκινήτου, αμέσως ξεκίνησε και η διαδικασία για την ανεύρεση της ταυτότητας του κατόχου του Ι.Χ, το οποίο ανήκε στον άτυχο Ψυχάκη.\nΟι αστυνομικοί από τα δεδομένα της έρευνας οδηγήθηκαν στο συμπέρασμα ότι το αυτοκίνητο ήταν σταματημένο γιατι είχε μείνει από καύσιμα. Ο 53χρονος με τα πόδια πήγε στο πλησιέστερο πρατήριο καυσίμων και κατά την επιστροφή του σκοτώθηκε.\nΣτο νεκροτομείο όπου οδηγήθηκε η αναγνώριση από οικείους του ήταν αδύνατη, λόγω της παραμόρφωσης που είχε υποστεί στο πρόσωπο από τα χτυπήματα των οχημάτων. Πληροφορίες αναφέρουν ότι την αναγνώριση έκανε η σύζυγός του, στην οποία επιδείχθηκαν τα ρούχα του…\nΑπό την τροχαία συνελήφθησαν ο 49χρονος και ο 22χρονος, οι οποίοι και είπαν ότι δεν είδαν καθόλου τον 53χρονο. Μάλιστα και οι ίδιοι οι αστυνομικοί που διενεργούν την προανάκριση δεν ήταν μέχρι χθες σε θέση να γνωρίζουν ποιο όχημα έκοψε το νήμα της ζωή του οικοδόμου από την Αγία Βαρβάρα. Απαντήσεις ίσως δώσουν οι εξετάσεις και η νεκροψία – νεκροτομή που διατάχθηκε από την Αστυνομία.


el Etos GRT: Για 'μετα-δυτική' παγκόσμια τάξη κάνει λόγο ο Σεργκέι Λαβρόφ\n«Δεν συμφωνούμε με εκείνους που κατηγορούν τη Ρωσία για προσπάθεια (...) να καταστρέψει την παγκόσμια φιλελεύθερη τάξη.Η κρίση αυτού του μοντέλου ήταν προδιαγεγραμμένη γιατί η ιδέα της πολιτικής και οικονομικής παγκοσμιοποίησης κατασκευάστηκε από μια ομάδα επίλεκτων κρατών (...) για να κυριαρχήσουν σε όλα τα υπόλοιπα», είπε.\n«Οι υπεύθυνοι ηγέτες πρέπει να κάνουν μια επιλογή. Ελπίζω πως αυτή η επιλογή θα είναι εκείνη μιας παγκόσμιας δημοκρατικής και δίκαιης τάξης. Αν θέλετε, αποκαλέστε την `μετα-Δύση`», πρόσθεσε ο άνθρωπος εμπιστοσύνης του Βλαντίμιρ Πούτιν στην ομιλία του κατά τη Διάσκεψη για την Ασφάλεια που διεξάγεται στο Μόναχο.\nΣύμφωνα με τον κ. Λαβρόφ, σε αυτή τη νέα τάξη κάθε κυρίαρχο κράτος «θα επιδιώκει την ισορροπία ανάμεσα στα συμφέροντά του και εκείνα των εταίρων του».


Aquavibe Rib Charters (Όρμος Παναγίας, Ελλάδα) - Κριτικές\nAquavibe Rib Charters, Όρμος Παναγίας - Κριτικές\nΌρμος Παναγίας Αξιοθέατα\nAquavibe Rib Charters\nAquavibe Rib Charters - ΚΛΕΙΣΤΟ\nΒουρβουρού , Σιθωνία , Χαλκιδική, Όρμος Παναγίας 630 78, Ελλάδα\n+30 693 714 5745\nΑπλά φανταστικό! Just amazing\nΜια μοναδική εμπειρία που αξίζει να την κάνετε! Η διαδρομή προς τον Διαπορο είναι απίστευτη! Θα έχετε την ευκαιρία να κολυμπήσετε στα "γαλάζια νερα",να δείτε εξοχικές παραλίες και να γνωρίσετε την θαλάσσια διαδρομή από τον Όρμο Παναγίας προς την Βουρβουρου! Ο κυβερνήτης του σκάφους ειναι...Περισσότερα\nΕυχαριστούμε, Παντελής Τ\nΥπέροχο ταξίδι γύρω από το Διάπορο\nΠεράσαμε μια θαυμάσια την Κυριακή το πρωί με τον Alex και η ταχύτητα σκάφους κίτρινου χρώματος. Η ΝΕΎΡΩΣΗ σκάφος είναι 7,5 m με ένα κινητήρα με 250 hp - αρκετά γρήγορα και ασφάλεια. Είναι εξοπλισμένα και διατηρούνται πολύ καλά και έτσι την ευχαρίστηση να ταξιδεύουν...είναι εξασφαλισμένη. Σταματήσαμε στο Blue Lagoon και πολλές άλλες όμορφες παραλίες της Νίκαιας για να κολυμπήσετε, μεταβείτε και κολύμβηση με αναπνευστήρα. Θα συνιστούσα να δούμε τη θάλασσα γύρω από τη Βουρβουρού και Όρμου Παναγίας με αυτό το πλοίο και το captain Alex!Περισσότερα\nΤα λόγια δεν αρκούν!\nΕκπληκτική εμπειρία! Δεν πρέπει να το χάσετε εάν είστε στη Σιθωνία. Έχετε την ευκαιρία να ζήσετε υπέροχο τοπίο με πολύ επαγγελματικό και ασφαλή τρόπο.\nMarcia R. Z\nΝεύρωση Aquavibe Χάρτα είναι μεγάλη διασκέδαση για όλη την οικογένεια. Ο Alex, τις προσωπικές σας captain, θα λάβουν ομάδες έως οκτώ σε περιοδεία του μερικές φανταστικές τοποθεσίες κολύμβησης γύρω από την περιοχή. Το πλοίο είναι εξοπλισμένο με καταδύσεων και ζωή γιλέκα. Έσωσε τη μέρα σας...σε ένα μέρος κάνοντας καταδύσεις στα βάθη για την ανάκτηση της κόρης μου κινητό τηλέφωνο. Εξαιρετικό τρόπο για να περάσετε το απόγευμα.Περισσότερα\nΆγιος Νικόλαος, Ελλάδα\nΓρήγορο και διασκεδαστικό!\nΤο Top φουσκωτό ταχύπλοο κρουαζιέρα γύρω από τα νησιά της Βουρβουρούς. Επισκεφθείτε όλες τις παραλίες και έχουν υπέροχη θέα στα νησιά διαφορετικά δεν έχει επιτευχθεί. Έμπειρο κυβερνήτη. Πιστεύω ότι είναι καλή ιδέα για οικογένειες ή μικρά γκρουπ για να κάνετε κράτηση για ημιδιατροφή ή πλήρη...ημερήσια εκδρομή.Περισσότερα\nΗ κριτική έγινε: 23 Ιουλίου 2015\nΚαταπληκτική εμπειρία, μαγευτικό τοπίο\nΔεν είχαμε καμία ιδέα για το τι ήταν μια εξαιρετική εμπειρία αυτή θα ήταν! Αυτό είναι ένα από τα μέρη που πρέπει να επισκεφθείτε κατά τη Χαλκιδική! Alexis(το captain) ήταν πολύ ζεστό και φιλικό. Είχαμε μια υπέροχη ημέρα περίπου Διάπορος! Μας άρεσε τόσο πολύ που...η επόμενη μέρα αποφασίσαμε να το επαναλάβουμε και να απολαύσουν το ηλιοβασίλεμα ιστιοπλοΐα και την πιο σαφή ύδατα κολύμβησης! Το συνιστώ ανεπιφύλακτα όταν επισκέπτεστε την περιοχή!Περισσότερα\nΗ κριτική έγινε: 14 Ιουνίου 2015\nΥπέροχη μέρα έξω από το νερό\nΦανταστικό ταξίδι χειρότερο εχθρό προτείνω σε όλους. Μας 4 και10 15-18 ετών μας άρεσε τόσο πολύ που ήθελαν να κάνουν αμέσως μετά. Μας άρεσε πολύ το τοπίο ήταν εκπληκτικό και η κολύμβηση με αναπνευστήρα καλή διασκέδαση και ο Alex ήταν πολύ φιλικοί. Συνιστούμε να κάνει...το ταξίδι σας εάν μπορείτε.Περισσότερα\nΗ κριτική έγινε: 12 Σεπτεμβρίου 2014 μέσω κινητής συσκευής\nΑρκετές εβδομάδες εκ των προτέρων I messaged αυτή η εταιρεία με την ημερομηνία που θα ήθελα να κάνω την εκδρομή σας. Πληροφορήθηκα ότι τουλάχιστον δύο άτομα ήταν απαραίτητη για να μπορεί να προχωρήσει, αλλά δεν θα μπορούσα να πληρώνουν για ένα διπλό εισιτήριο αν ο...ελάχιστος αριθμός δεν είχε φθάσει ακόμα και θα μπορούσαμε να πάρουμε το ταξίδι. Λίγες μέρες πριν είχα καλέσει την εταιρεία για να επιβεβαιώσετε όλες τις λεπτομέρειες, αλλά τώρα ξαφνικά ο ελάχιστος αριθμός των ανθρώπων για το ταξίδι για να προχωρήσει ανήλθε στα τέσσερα. Ακόμη και εγώ έστειλα email στον ιδιοκτήτη τη δική του απάντηση όταν μου είπε ότι ήταν δύο άτομα, αλλά εκείνος δεν μπορώ δεν ενδιαφερόταν και δεν θα τιμήσουμε τη δική σας λέξη. Θα ήθελα λοιπόν να δούμε έχασα την νήσο Διάπορο και Blue Lagoon που ήταν πολύ απογοητευτικό.Περισσότερα\nAvra...by the sea\nLuxury Sport Cruise\nΔείτε και τα 2 κοντινά ξενοδοχείαΔείτε και τα 10 κοντινά εστιατόριαΔείτε και τα 7 κοντινά αξιοθέατα


Τι ωραιότερο από μία βόλτα στο Εθνικό Αρχαιολογικό Μουσείο. Μία εικονική βόλτα, με οδηγό τη Διευθύντρια του ΕΑΜ Δρ Μαρία Λαγογιάννη, σε μία ξενάγηση-μάθημα για όλες τις ηλικίες.\nΤο Υπουργείο Πολιτισμού και Αθλητισμού, «Συζητώντας με την Ιστορία», καλεί σε εικονικούς περιπάτους στα μουσεία στους αρχαιολογικούς χώρους και στους εποπτευόμενους οργανισμούς του, όσο #μένουμε_σπίτι.\nΜετά τους 11 θησαυρούς του Εθνικού Ιστορικού Μουσείου, σήμερα προτείνει 5 + 4 θησαυρούς του Εθνικού Αρχαιολογικού Μουσείου.\nΜένουμε σπίτι και ξεναγούμαστε στο Εθνικό Αρχαιολογικό Μουσείο\nΣε μια περιήγηση από τους πρώιμους νεολιθικούς οικισμούς της Ελλάδας, μέχρι τις τελευταίες αναλαμπές του αρχαίου κόσμου, η Διευθύντρια του ΕΑΜ Δρ Μαρία Λαγογιάννη, μας παρουσιάζει 9 θησαυρούς του Εθνικού Αρχαιολογικού Μουσείου. Το Εθνικό Αρχαιολογικό Μουσείο άνοιξε τις πύλες του για το κοινό το 1889 και είναι το σημαντικότερο στο είδος του παγκοσμίως.\nΜία περιήγηση στο Εθνικό Αρχαιολογικό Μουσείο\nΗ σκηνοθεσία είναι του Μιχάλη Ασθενίδη, η μουσική του Καλλιτεχνικού Διευθυντή της Εθνικής Λυρικής Σκηνής Γιώργου Κουμεντάκη και η παραγωγή του Γραφείου Τύπου του Υπουργείου Πολιτισμού και Αθλητισμού.\nΣτο βίντεο διάρκειας 13 λεπτών ξεναγούμαστε στα κυκλαδικά ειδώλια, επιτύμβιες στήλες, στη Νάξο και τη Μήλο. Δειτε το βίντεο https://www.youtube.com/watch?v=82nk7BLZ3-4


Ανοίγει η πλατφόρμα για τις Νταντάδες της Γειτονιάς - Καμμία ένταξη δήμου από τον νομό Καστοριάς |\nΌταν η περιοχή μας βάλλεται οικονομικά όσο καμμιά άλλη περιφέρεια στην Ελλάδα, “μικρές αναίμακτες κινήσεις” αυτοδιοικητικών που θα διεκδικούσαν τεκμηριωμένα, θα μπορούσαν να δώσουν ανάσες ζωής σε οικογένειες που ενδιαφέρονται για ανάλογη απασχόληση. Στην Π Ε Κοζάνης εντάχθησαν οι δήμοι Εορδαίας και Βοίου.\nΣύμφωνα με ανακοίνωση του Κ Χατζηδάκη το πρόγραμμα αφορά στην κατ’ οίκον φροντίδα βρεφών και νηπίων ηλικίας από 2 μηνών έως 2,5 ετών (2 ετών και 6 μηνών) και προβλέπει την οικονομική ενίσχυση των εργαζόμενων γονέων, των μονογονέων, των αναδόχων και ιδιαίτερα των μητέρων, για τη χρήση πιστοποιημένων υπηρεσιών φροντίδας των παιδιών τους.\nΟι «Νταντάδες της Γειτονιάς» που ξεκινούν στις 29/3 είναι ένα ακόμα μέτρο της κυβέρνησης που στηρίζει τις οικογένειες. Μια προεκλογική δέσμευσή μας που τηρήθηκε. Στα μεγάλα λόγια της Αντιπολίτευσης, απαντάμε με σύγχρονες ευρωπαϊκές πρωτοβουλίες. Με κοινωνική πολιτική στην πράξη! pic.twitter.com/DgqR27zm8n\n— Kostis Hatzidakis (@K_Hatzidakis) March 24, 2022\nγ) Αντίγραφο τίτλου επαγγελματικής εκπαίδευσης ή του Μεταλυκειακού Έτους Τάξης Μαθητείας ειδικότητας Βοηθών Βρεφονηπιοκόμων ή ισότιμου τίτλου ή Διπλώματος Επαγγελματικής Ειδικότητας, Εκπαίδευσης και Κατάρτισης Επιπέδου 5 Ινστιτούτου Επαγγελματικής Κατάρτισης (ΙΕΚ) – Ειδικότητας: Βοηθού Βρεφονηπιοκόμου ή Προσχολικής Αγωγής Δραστηριοτήτων Δημιουργίας και Έκφρασης ή Προσχολικής Αγωγής Ημερήσιας Φροντίδας παιδιών με ειδικές ανάγκες, ή ισότιμου τίτλου, πτυχίου Τεχνολογικού Εκπαιδευτικού Ιδρύματος Βρεφονηπιοκομίας ή Προσχολικής Αγωγής ή Αγωγής και Φροντίδας στην Πρώιμη Παιδική Ηλικία ή ισότιμου τίτλου ή πτυχίου ΑΕΙ Αγωγής και Φροντίδας στην Πρώιμη Παιδική Ηλικία ή ισότιμου τίτλου ή πτυχίου της Ανωτέρας Σχολής Νηπιοβρεφοκόμων του Κέντρου Βρεφών «Η ΜΗΤΕΡΑ» και του ΠΙΚΠΑ Ιωαννίνων. «Εφιστάται δε η προσοχή των ενδιαφερομένων για διάφορα σεμινάρια εκπαιδευτικών ιδρυμάτων που διαφημίζουν ότι εκπαιδεύουν -με κάποιο κόστος- επιμελητές/τριες για το πρόγραμμα “Νταντάδες της Γειτονιάς”. Ενημερώνουμε τους ενδιαφερομένους ότι τα εν λόγω σεμινάρια δεν έχουν καμία σχέση με το συγκεκριμένο πρόγραμμα» διευκρινίζει το υπουργείο Εργασίας και Κοινωνικών Υποθέσεων.\n1. δεν έχει εκπέσει της γονικής μέριμνας ούτε έχει απωλέσει το δικαίωμα άσκησης αυτής, (εφόσον είναι γονέας),\n4. υποχρεούται να δηλώσει οποιαδήποτε μεταβολή των στοιχείων που καταχωρούνται στο Μητρώο Επιμελητών εντός 10 ημερών από την επέλευση της μεταβολής.


Το «Fear Industry» αρχίζει την περιοδεία του απ’ την Κύπρο\nΣτο πλαίσιο της ευρωπαϊκής του περιοδείας, ο σκηνοθέτης Achim Wieland παρουσιάζει στην Κύπρο το έργο «Fear Industry». Συνδυάζοντας το θέατρο με την όπερα, το αγγλόφωνο αυτό έργο ακολουθεί την πρόζα του Stand-Up Performance και καταπιάνεται με τις έννοιες των πραγματικών και φανταστικών φόβων όπως τους αντιλαμβανόμαστε στην σημερινή κοινωνία.\nACHIM WIELAND θεατρο ΣΟΠΡΑΝΟ περιοδεια ΜΑΡΙΟΣ ΙΩΑΝΝΟΥ Fear Industry Θέατρο\nΣυνδυάζοντας προσωπικές ιστορίες, αναλυτικά κείμενα και ιστορικές ομιλίες, η παράσταση ρίχνει φως στην προέλευση του φόβου και τα κοινωνικά, πολιτικά και πολιτιστικά κίνητρα που ενισχύουν και χειραγωγούν τους φόβους αυτούς.\nΤώρα φοβόμαστε ακόμη περισσότερο από θανατηφόρες μέλισσες μέχρι ναρκομανείς, πυρκαγιές, παιδόφιλους, θανατηφόρες ασθένειες, κατασκοπεία μέσω του διαδικτυακού χώρου, την γρίπη των πτηνών, τα γηρατειά, τις τρελές αγελάδες, τους μετανάστες, τον άνθρακα, τις ρυτίδες, την περιβαλλοντική κατάρρευση και ας μην ξεχνάμε και τους τρομοκράτες.\nΧώρος: Σατυρικό Θεάτρο, Πειραματική Σκηνή \nΠληροφορίες: Σύλβια Νεοφύτου \nΤην παράσταση στηρίζουν το Υπουργείο Παιδείας και Πολιτισμού, η Γερμανική Πρεσβεία, η Columbia Shipmanagment και το Πανεπιστήμιο Λευκωσίας στην Κύπρο μέσα στα πλαίσια της περιοδείας του στην Ευρώπη 2015/2016.